Nikodijević: Vrlo brzo ćemo imati konstituisane sve organe vlasti u Gradu Beogradu - Beogradski Portal\nNikodijević: Vrlo brzo ćemo imati konstituisane sve organe vlasti u Gradu Beogradu\nU najskorije vreme, mnogo pre zakonskog roka biće zakazana sednica Skupštine grada na čijem dnevnom redu će biti izbor gradonačelnika Beograda i vrlo brzo ćemo imati konstituisane sve organe vlasti u Gradu Beogradu, izjavio je novoizabrani predsednik Skupštine Grada Beograda Nikola Nikodijević za TV Tanjug.\nOn je podsetio da su u gradu postignuti izuzetni rezultati u poslednjih osam godina, za šta su dobili veliko poverenje građana.\n– Radili smo timski i tako će biti i u narednom periodu. Aleksandar Šapić je čovek koji je zadnjih desetak godina proveo baveći se lokalnom politikom, odlično poznaje probleme ovog grada. Očekujem odličnu saradnju, ali naravno postoji tim stručnih ljudi, profesionalaca, ljudi koji su zaista dokazani u svom poslu, na koje Šapić može da računa. Uspeli smo da Grad, koji je bio na ivici bankrota, stabilizujemo, pre svega ekonomski. Tu zasluge u ogromnoj meri pripadaju Siniši Malom, koji je bio gradonačelnik od 2014. godine, koji je stabilizovao finansije Grada Beograda i pokrenuo prvi investicioni ciklus. Danas je razvoj Beograda toliko uzeo maha da to zaista niko ne može da zaustavi – rekao je Nikodijević.\nOn je naglasio da Beograd čekaju ogromni razvojni projekti, od kojih su neki započeti, a neki su tek u planu.\n– Najviše smo ponosni na izgradnju beogradskog metroa, što je poluvekovni san Beograđana. Započet je u prošlom mandatu, a u ovom mandatu moramo da ga ubrzamo jer će njegova realizacija iz korena promeniti sliku našeg grada – rekao je Nikodijević.\nNikodijević je poručio da će se kao predsednik Skupštine grada truditi da sačuva ugled i dostojanstvo ove institucije te se osvrnuo na kritike opozicionih odbornika u vezi sa velikim projektima kada je izabran.\n– Predmet kritika kada sam biran na čelo Skupštine grada bio je beogradski metro, zatim Beograd na vodi, spalionica u Vinči, fabrika za preradu otpadnih voda, a to su sve projekti koje smo kao gradska vlast pokrenuli i na koje smo ponosni. Sa tim projektima izašli smo pred građane i dobili poverenje. Poručujem svim građanima da ćemo dok god nam budu davali poverenje i podršku, nastaviti da gradimo metro, Beograd na vodi. Napravićemo prvu fabriku za prečišćavanje otpadnih voda u Velikom selu kako ne bismo bili jedini grad u Evropi koji svoje otpadne vode izliva direktno u reke. Uradićemo i Linijski park od Beton hale do Pančevačkog mosta i to će biti projekat koji će promeniti grad. Dužnost i obaveza svih nas je da svakodnevno radimo u interesu Beograđana i da se trudimo da naš grad bude bolje mesto za život naših sugrađana – zaključio je Nikodijević.


Pokrajinski ombudsman: Neuređenost u primeni mera fizičkog sputavanja | Autonomija\nPokrajinski ombudsman: Neuređenost u primeni mera fizičkog sputavanja\nIstraživanje sprovedeno u 25 vojvođanskih ustanova socijalne zaštite\nPokrajinski Zaštitnik građana upozorio je danas da vojvođanske ustanove socijalne zaštite nemaju poseban pravilnik za primenu mera fizičkog sputavanja i izolacije korisnika čije zdravstveno stanje je takvo da može dovesto do njihovog samopovređivanja ili povređivanja drugih lica u njihovom okruženju.\nU saopštenju te institucije navodi se da je Pokrajinski ombudsman sproveo istraživanje u 25 vojvođanskih ustanova socijalne zaštite. Rezultati su pokazali da se restriktivnije mere fizičkog sputavanja i izolacije korisnika primenjuju retko i samo kao krajnja mera u slučaju osoba koje bi svojim ponašanjem mogle ugroziti sopstvenu ili bezbednost drugih lica. Istraživanjem je takođe utvrđeno da se postupak odlučivanja o primeni ovih mera, kao i način njihove primene, razlikuje od ustanove do ustanove.\nKako se objašnjava, uz nepostojanje odgovarajućeg pravilnika, tokom istraživanja je ukazano i na nerešeno pitanje smeštaja lica ometenih u mentalnom razvoju koja, pored ove vrste ometenosti, imaju potrebu i za psihijatrijskim tretmanom. U Srbiji ne postoji ustanova koja ima uslove za adekvatan smeštaj takvih osoba, te one bivaju predstavljene kao osobe težeg stepena ometenosti i upućene u bilo koju ustanovu socijalne zaštite, bez obzira na to što postojeće ustanove objektivno nisu u mogućnosti da im pruže adekvatan tretman.\nPokrajinski zaštitnik građana je poručio da će nastaviti sa praćenjem ostvarivanja ljudskih prava korisnika ustanova socijalne zaštite, očekujući da će ovim i narednim istraživanjima, kao i posećivanjem ustanova, doprineti uređenju ove oblasti u svetlu najave izrade novog zakona o socijalnoj zaštiti.


Kako da period nezaposlenosti bude manje bolan za mamu\nPeriod nezaposlenosti nije jednostavan ni za jednu mamu u Srbiji. Najveći je izvor stresa za one koje su se suočile sa gubitkom posla, koje su u potrazi za novim poslom, a ne uspevaju da ga nađu.\nPoznato je da nezaposlenost ne znači samo nedostatak finansijske sigurnosti. Posledice nezaposlenosti su mnogo šire. Nezaposlena mama se ne suočava samo sa problemima finansijske prirode. Činjenica da je mama nezaposlena predstavlja izvor stresa za celu porodicu i svakako će uticati na odnose u porodici. Može doći do napetosti u odnosima, niza praktičnih i emocionalnih problema. Situacija je naročito nezgodna kada su deca mala pa osećaju napetost, a ne mogu shvatiti zašto je mama odjednom postala nervozna, te mogu pomisliti da su ona odgovorna za mamino loše raspoloženje. Nezaposlenost iziskuje da se prave uštede u kućnom budžetu, što sa sobom povlači i menjanje navika vezanih za ishranu, rekreaciju, putovanja i slično. Nezaposlena mama nema mogućnost da se usavršava i napreduje u svojoj profesiji, da zarađuje, da učestvuje u društvenom životu; oseća se izolovano, naročito ako je pre toga svoju potrebu za druženjem zadovoljavala na poslu; nema mogućnost da posećuje bioskope, pozorišta, koncerte, teretane, da odlazi na jogu, pilates… jer prosto nema novac da to priušti. Usled svega toga može postati sklona samosažaljenju i ponašati se bespomoćno. Nezaposlenost negativno utiče na fizičko i psihičko zdravlje. Nedostatak samopouzdanja, nisko samopoštovanje i depresija samo su neke od psihičkih posledica nezaposlenosti.\nKako se nositi sa nezaposlenošću?\nNeke nezaposlene mame imaju kapacitete da se sa ovim otežavajućim životnim okolnostima nose na odgovarajući način. One se ponašaju proaktivno, umesto da žive od danas do sutra i čekaju da se dogodi neko čudo. One se odlučuju na volontiranje, naročito ako nemaju dovoljno radnog iskustva, pružaju razne vrste usluga pokušavajući da unovče svoje veštine, tako što drže privatne časove, prevode, pišu, šiju, peku kolače, posvećuju se nekom hobiju u nadi da će to u budućnosti postati izvor prihoda. Nažalost, one često nailaze na nedostatak razumevanja i podrške od strane porodice i šire okoline. Umesto vetra u leđa, nailaze na obeshrabrenje: „Pa kako misliš to da radiš pored dvoje male dece?”, „Ko će da ti kupuje te slike u zemlji gde je mala kupovna moć?”, „Mame i preduzetništvo, ne ide ti to zajedno.” Mnogi ne shvataju da nezaposlene mame na taj način teže samoaktualizaciji. Sve te aktivnosti koje preduzimaju im daju osećaj svrhe, smisla; imaju ciljeve kojima teže, ne prepuštaju se letargiji.\n„Gvožđe zarđa ukoliko se ne koristi. Voda gubi svoju čistoću ukoliko miruje. Na isti način se neaktivnost ispoljava na ljudskom umu“.\nMožda ne mogu da nađu posao, ali ono što nezaposlene mame mogu, to je da to vreme dok su nezaposlene koriste konstruktivno.\nNeke mame, naročito one koje su egzistencijalno ugrožene, prihvataju da privremeno obavljaju manje plaćene poslove van svoje struke koji im ne donose satisfakciju. Nažalost, retki su oni koji na to kažu: „Pa dobro, ja cenim kada se neko bori, kada hoće da radi i zaradi”. Većina ih sažaljeva, osuđuje, čudi se: „Zašto to prihvataš, to je degradacija?”, gleda ih sa visine, a upravo su upravo te osobe u neposrednom okruženju one koje mogu da pomognu mami da što bezbolnije prođe kroz ovaj krizni period. Uvek je lakše nositi se sa životnim nedaćama kada naiđemo na razumevanje i podršku drugih.\nŠta jedna mama može da uradi da joj period nezaposlenosti bude manje bolan?\nU tim situacijama dobro je da se mame prisete da posao koji ih ne ispunjava ne mora da bude posao za ceo život, već posao koji obavljaju privremeno dok ne ostvare neki svoj cilj, npr. dok ne kupe automobil, ne vrate dug i sl. Mame same najbolje znaju da li su zaista očajne, kao što to drugima izgleda, ili su samo realne i praktične. Važno je da se prisete onog što imaju, npr. ako su mlade, dobrog zdravlja, imaju zdravo i napredno dete, uspešan brak, rešeno stambeno pitanje,onda to što trenutno rade posao koji ih ne ispunjava nije razlog da se osećaju nesrećno. To je samo još jedan od načina da premoste period nezaposlenosti. Često su baš ti koji ih sažaljevaju i „ubijaju u pojam” u mnogo lošijoj porodičnoj ili zdravstvenoj situaciji od njih samih i rade iste te poslove za istu tu malu platu.\nNe treba zaboraviti da ponekad put do uspeha vodi preko neuspeha, pa tako neke mame pronađu sebe u novom poslu ili se ostvare kao preduzetnice tek nakon što su dobile otkaz i prošle kroz period nezaposlenosti i neizvesnosti.\nČinjenica je da mame koje se bore za egzistenciju ne razmišljaju mnogo o kvalitetu života. One ne razmišljaju o putovanjima, pozorištu, zdravoj hrani, mezoterapiji i sl. Za njih je uspeh obezbediti ono najosnovnije. Poznato je da mnoge mame, kada prave uštedu u kućnom budžetu, prvo pođu od sebe. Međutim, period nezaposlenosti nezaposlenost ne mora nužno da vodi socijalnoj izolaciji i lošem raspoloženju, iako umanjuje kvalitet života. Mudre mame se udružuju, podržavaju, oslanjaju jedna na drugu, koriste svoju kreativnost. Npr. to što nemaju novca da odlaze na fitnes, ne sprečava ih da se udružuju sa drugim nezaposlenim mamama i vežbaju uz vežbe na tv-u, odlaze u prirodu na trčanje sa drugaricama, uživaju u vožnji bicikla sa partnerom, vežbaju sa decom, itd. Svesne su da ponekad nije dovoljno da se oslone samo na sopstvene kapacitete, pa udruženim snagama kreću u realizaciju svojih ideja. Sve to im pomaže da i sa malo novca uživaju u životu.\n„Tok događaja u životu ne zavisi od nas, nikako ili vrlo malo, ali način na koji ćemo te događaje podneti, u dobroj meri zavisi od nas“.


Naslovna Život Gradski život Zašto još nismo pronašli vanzemaljce?\nMora da ste se i vi nekada pitali zašto još uvek nismo našli vanzemaljce? Kada u svemiru postoji na milijarde planeta u milijardama galaksija i skoro je izvesno da neke od njih kriju i život.\nFermijev paradoks kaže da, ako inteligentan život nije karakterističan isključivo za planetu Zemlju, onda bi čak i naša mala galaksija trebalo naprosto da vrvi od naprednih civilizacija.\nA Paradoks nastupa u prostoj činjenici da do sada nismo kontaktirali ni jednu od njih.\nAstrofizičar Dankan H. Forgan misli da ima rešenje. On smatra da napredne civilizacije, iz nekog razloga, namerno ne žele da nam se predstave, odnosno da se kriju od Zemljana.\nTo bi značilo da u našoj galaksiji postoji zajednica naprednih vrsta koje su složne u najmanje jednoj stvari – da ne kontaktiraju Zemlju.\nOn je hipotezu dodatno razradio i onda zaključio da verovatnije postoji više organizacija, umesto da se civilizacije okupljaju u isključivo jednu asocijaciju. Zaključak je doneo na osnovu više faktora, uključujući starost civilizacija, udaljenost, vreme pristupa organizaciji i životni vek civilizacije.\n“Ukoliko bi postojala samo jedna organizacija, to bi značilo da je njihov životni vek izuzetno dug i da one nastaju u vrlo kratkom vremenskom razmaku, što je generalno malo verovatno, ali i dalje moguće”, rekao je Forgan.\n“Možda Zemlja pluta u delu galaksije kojom vlada grupa konzervativnih ili opreznih vanzemaljskih civilizacija koje ne žele da nas kontaktiraju. S druge strane, kako budemo postajali tehnološki napredniji, barijere između nas i njih će nestati”, rekao je Forgan.\nPrethodni članakNapravljen pametni traktor\nSledeći članakNova serija stiže ovog septembra: Designated Survivor\nArsenije Dangubić септембар 8, 2016 At 8:18 pm\nZaista, ne postoje nikakvi vanzemaljci u smislu “bića sa druge planete”. Radi se samo o veoma veštom podmetanju, odnosno prevari, od strane palih anđela (zlih duhova)!!!\nVeliki Getsbi септембар 8, 2016 At 8:24 pm\nZaista, ne postoje nikakvi vanzemaljci u smislu “bića sa druge planete”, radi se samo o velikoj demonskoj prevari !!!


PETROVO: Odluke o kreditnom zaduženju za kapitalne investicije i o prodaji placeva u turističkoj zoni “Kaluđerica” – Glas Regije\nPETROVO: Odluke o kreditnom zaduženju za kapitalne investicije i o prodaji placeva u turističkoj zoni “Kaluđerica”\nPETROVO – Opština Petrovo će u narednom periodu ući u kreditno zaduženje u iznosu do 1.346.720 maraka namijenjenih isključivo za finansiranje kapitalnih ulaganja do kraja ove i u toku naredne godine.\nPlanirano je da se u svakoj od sedam mjesnih zajednica ove opštine realizuju projekti koji su identifikovani kao prioritetni. Tako će, između ostalog, biti rekonstruisan most na rijeci Spreči na putu Petrovo-Orahovica te izgrađen novi na putu Porječina-Miričina. U MZ Kakmuž planirana je izgradnja objekta Doma kulture, koji će imati višestruku namjenu a planirana su i ulaganja u poboljšanje vodosnabdijevanja u Karanovcu, Sočkovcu, Petrovu i Kaluđerici. Nove stotine metara trotoara biće izgrađene u Petrovu i Kakmužu a brojni putni pravci biće asfaltirani u Karanovcu, Sočkovcu, Kakmužu, Petrovu, Porječini, Krtovi i Kaluđerici.\nKako je istaknuto na skupštinskom zasijedanju, na kom je odluku o kreditnom zaduženju podržalo svih 12 prisutnih odbornika, novim kreditnim zaduženjem opština Petrovo ne prelazi iznos od 18% od ostvarenih redovnih prihoda iz prethodne godine, koliko je zakonsko ograničenje, odnosno u narednoj godini neće preći iznos od 12,62%.\nSkupština opštine je donijela Odluku o prodaji nepokretnosti u Turističkoj zoni „Kaluđerica“, u kojoj je definisano da će se putem licitacije prodavati 19 placeva za izgradnju vikend kuća, površine od 535 m2 do 934 m2, po početnoj prodajnoj cijeni od 15,14 KM po metru kvadratnom površine.\nNa ovom zasijedanju donesen je Program kapitalnih ulaganja za period 2019.-2020. prema kojem će ukupno u ovoj godini za izgradnju i pribavljanje zgrada te investiciono održavanje, rekonstrukciju i adaptaciju zgrada i objekata kao i nabavku postrojenja i opreme biti obezbijeđeno 1.016.245 maraka a u 2020. godini 788.475 maraka.\nU prvih šest mjeseci ove godine, kako je istaknuto u usvojenom Izvještaju o izvršenju budžeta, ukupna budžetska sredstva opštine Petrovo iznosila su 1.200.881,00 KM a ukupna budžetska potrošnja 1.182.524,00 KM, tako da je ostvaren višak prihoda u odnosu na rashode od 18.357 maraka.\nOdbornici su na ovom zasijedanju donijeli Odluku o dodjeli opštinskih nagrada i priznanja kao i okvirni Program obilježavanja Krsne slave i Dana opštine. Između ostalog donesena je i Odluka o raspisivanju konkursa za izbor direktora Centra za socijalni rad te usvojen prijedlog Programa korištenja podsticajnih sredstava za proizvodnju krastavca kornišona u ovoj godini. Fudbalskim klubovima „Ozren“ Petrovo i „Zvijezda“ Kakmuž odobreni su grantovi od po 7,5 hiljada maraka.\n« TESLIĆ: “Sve što sam pričao o Bogdaniću je bila jedna velika laž”\nŠtraparijada prvi put održana u Doboju »


Vesti > Predstavljen informacioni sistem za upravljanje tokovima otpada\nKompanija Božić i sinovi d.o.o. prezentovala je 9.aprila 2010.godine u Valjevu, Informacioni sistem za upravljanje tokovima otpada „WASTE MANAGER“, u okviru četrdesetčetvrte sednice Poslovnog udruženja komunalnih preduzeća, KOMDEL-a.\n"Waste manager" je jedinstven informacioni sistem za upravljanje tokovima otpada, koji pokriva procese od trenutka sticanja vlasništva nad otpadom do njegovog odlaganja ili daljeg plasiranja trećem licu. "Waste manager" namenjen je učesnicima u procesu prikupljanja otpada, učesnicima u procesu trajnog odlaganja otpada, učesnicima u procesu pripreme otpada i plasmana trećim licima, kao i svima koji imaju obavezu izveštavanja o posebnim tokovima otpada.\nPoslovni procesi koje "Waste manager" podržava su: prikupljanje otpada, isporuka otpada, transport otpada, tretman otpada, prenošenje otpada. Ujedno rešava probleme nemogućnosti preciznog i pravovremenog praćenja tokova otpada koji ulaze i izlaze iz organizacije, nemogućnost efikasnog upravljanja otpadom i podizanja procenta ponovnog iskorišćenja otpada (odnos: odlaganje ili prerada), kao i nepostojanje pravovremenih i tačnih izveštaja o količinskom stanju otpada, kako u organizaciji tako i u celoj državi.\nDosadašnja praksa ukazuje na probleme sa posedovanjem preciznih podataka o količinama otpada i u skladu sa tim ne postojanjem adekvatnih izveštaja. Uvođenjem "WASTE MANAGER" softvera, na jednostavan način se rešavaju problemi dosadašnje prakse i u krajnjem doprinosi državi da raspolaže sa tačnim podacima.


Politika: Vučić: Srbija se bori za Kosovo iz ambisa u koji ju je gurnula prethodna vlast - BalkaniYUm.TV '); } //]]>\nVučić: Srbija se bori za Kosovo iz ambisa u koji ju je gurnula prethodna vlast\nPredsednik Srbije Aleksandar Vučić izjavio je danas u Parizu da se Srbija danas bori da iz ambisa uradi nešto oko Kosova, pošto je prethodna vlast pečatirala kosovsku nezavisnost.\n"To mi govori čovek, ako mislite na ono o čemu je govorio gospodin (Vuk) Jeremić, koji je stavio ne samo pečat već i zalepio prethodno koverat a onda i vosak dodao na koverat kosovske nezavisnosti, zajedno sa prethodnim rukovodstvom, insistirajući na glupom, neodgovornom i neozbiljnom pitanju za Međunarodni sud pravde i time umnogome otežao naš položaj da se danas borimo i iz ambisa u koji su nas doveli pokušamo nešto da uradimo oko Kosova", rekao je Vučić novinarima.\nPosle učešća na godišnjem sastanku Evropskog saveta za međunarodne odnose (ECFR) u Parizu, Vučić je rekao i dane razmišlja ni o kakvom "pakovanju kofera", već o tome kako da nastavi da se bori za Srbiju i njene građane "koji dobro znaju ko radi dobro a ko ne radi ništa".\n"Kofere neću da pakujem svakako, ali Saša Janković uvek razmišlja o koferima, grčenju, koferima ili šta bi da nosi po koferima. Ja o koferima nikad nisam razmišljao, biću u Srbiji, boriću se za građane Srbije", rekao je Vučić.\nOn je dodao da je napredak koji Srbija pravi "sve vidljiviji" i dodao da je to razlog zašto je "kod nekih nervoza sve veća".\n"Zato oni traže po svaku cenu i na svaki način da pokušaju uvredama i pretnjama nekog da uplaše", rekao je Vučić.\nVučić je danas u Parizu učestvovao na paneluZapadni Balkan: Evropska unija i nadmetanje velikih sila, zajedno sa albanskim premijerom Edijem Ramom i makedonskom ministarkom odbrane Radmilom Šekerinskom.


Govedarica: Izetbegović je veliki problem za BiH - Prnjavorski informativni portal\nGovedarica: Izetbegović je veliki problem za BiH\nPredsjednik SDS-a Vukota Govedarica ocijenio je danas da je BiH potrebna prije svega politička stabilnost koja se može manifestovati jedino ako Predsjedništvo BiH profunkcioniše i pokaže da BiH može da razmišlja o tome kako da svi zajedno rade u interesu građana.\n“Nažalost, parlamentarna većina ne postoji, ali vjerujem da možemo da ostavimo iza sebe veliku avanturu za koju je odgovoran lider SDA Bakir Izetbegović”, rekao je Govedarica novinarima u Sijekovcu.\nOn smatra da je Izetbegović “veliki problem za BiH”.\n“U posljednje tri godine, tri krize koje su izazvane došle su od Izetbegovića, a sasvim drugo pitanje je zašto su neki drugi željeli da ih prodube”, naveo je Govedarica.\nPrema njegovim riječima, institucije BiH trebalo bi da rade svoj posao i nije vrijeme da se bilo ko odmetne od njih. “Srbi treba da rade u tim institucijama jer su to i srpske institucije”, smatra Govedarica.\nGovoreći o izmjenama i dopunama Zakona o akcizama u Parlamentu BiH, Govedarica je rekao da će SDS podržati zakon samo ukoliko postoji mogućnost da se “građanima vrate dodatni nameti putem plavog dizela”.\n“Neka gospoda narede svojim poslanicima da se vrate u parlament i neka izglasaju zakon. Ali, SDS da glasa za Zakon o akcizama, te da nove namete daje građanima Republike Srpske, a da pri tome ne pokušava da putem plavog dizela jedan dio vrati tim građanima, ne pada nam na pamet”, poručio je predsjednik SDS-a.\nGovoreći o deklaraciji o zaštiti Dejtonskog mirovnog sporazuma, čiji je predlagač u Narodnoj skupštini Republike Srpske, Govedarica je naveo da je namjera te deklaracije da potvrdi dejtonsko opredjeljenje i Republike Srpske i svih njenih institucija.\n“Moramo zaustaviti određena dešavanja, kao što je pokušaj dodatne federalizacije BiH, koja je ideja HDZ-a, a koja nesporno zadire u teritorijalni integritet Republike Srpske, tako što ćemo svi `stati` iza deklaracije koja promoviše Dejtonski mirovni sporazum”, dodao je Govedarica.\nOn kaže da je značajno i pitanje kako i na koji način BiH treba da se kreće putem evropskih integracija jer je primijećeno veliko zaostajanje za drugim zemljama.


Liga nacija Arhive - Stranica 17 od 17 - Admiral Bet SPORT\nFudbal istaknuto Liga nacija Međunarodni fudbal Reprezentacije\nPočetničke greške pokvarile Mitrovo čudesno veče, Srbija bez pobede\nAuthor Nemanja ĐorđevićPosted on 10. septembra 2018. 22:40 11. septembra 2018. 00:24\nReprezentacija Srbije remizirala je sa Rumunijom u meču drugog kola grupe C Lige nacija – 2:2 (1:0). Oba gola za ekipu Mladena Krstajića, pred oko 15.000 navijača u Humskoj 1,...\nDomaći fudbal Fudbal Liga nacija Međunarodni fudbal Reprezentacija\nFSS ima plan kako da napuni stadion protiv Rumunije, osnovcima 10 hiljada ulaznica\nAuthor Marko ĐinđićPosted on 10. septembra 2018. 14:00 10. septembra 2018. 13:37\nFudbalska reprezentacija Srbije sastaje se večeras sa reprezentacijom Rumunije u okviru drugog kola grupe C Lige nacija. Zbog lošeg rezultata na Mundijalu u Rusiji, kao i sukoba unutar reprezentacije,...\nDomaći fudbal Fudbal istaknuto Liga nacija Međunarodni fudbal Reprezentacija\nKrstajić menja startnih 11 za meč sa Rumunijom: Povratak kapitena, SMS, štoperi, krilo…\nAuthor Marko ĐinđićPosted on 10. septembra 2018. 11:30 10. septembra 2018. 18:30\nFudbalska reprezentacija Srbije dočekaće Rumuniju večeras (20:45) u Beogradu u okviru meča drugog kola grupe C Lige nacija. Naša reprezentacija savladala je u prvom kolu Litvaniju u Viljnusu minimalnim...\nŽiru prestigao Zidana, ali je Anri ipak nedodirljiv\nAuthor Nemanja ĐorđevićPosted on 9. septembra 2018. 23:50 9. septembra 2018. 23:19\nOlivije Žiru postigao je pogodak za pobedu Francuske protiv Holandije u Ligi nacija (2:1), ujedno prekinuvši gotovo četvoromesečni golgeterski post. Centarfor Čelsija je poslednji put bio strelac za "Plavce"...\nLiga nacija: Žiru srušio Holanđane u Parizu\nAuthor Nemanja ĐorđevićPosted on 9. septembra 2018. 22:50 9. septembra 2018. 22:54\nReprezentacija Francuske pobedila je selekciju Holandije u drugom kolu grupe A Lige nacija – 2:1 (1:0). Meč na stadionu "Francuska" u Parizu obeležila je intenzivna igra dveju ekipa na intervale,...\nFudbal Liga nacija Međunarodni fudbal\nLiga nacija: Četiri meča, četiri pobede domaćina\nAuthor Marko ĐinđićPosted on 9. septembra 2018. 19:55 9. septembra 2018. 19:58\nU terminu od 18 časova odigrane su četiri utakmice u okviru Lige nacija. Odigrani su mečevi grupe B, dva meča u okviru grupe C i jedan meč u okviru...\nJarmolenko sa bele tačke doneo tri boda Ukrajini\nAuthor Marko ĐinđićPosted on 9. septembra 2018. 17:50 9. septembra 2018. 17:34\nFudbalska reprezentacija Ukrajine savladala je Slovačku u meču grupe 1 Lige B, u okviru Lige nacija. Na stadionu u Lavovu, domaćini su slavili rezultatom 1:0 (0:0), a gol odluke...


B92.MU$IC > EVENTS > FUN LOVIN' CRIMINALS\n10. mart 2004.\nTHE COOLEST BAND IN THE WORLD\nJedan pres materijal kaze za Fun Loving Criminals da su stvarne cinjenice o njima neverovatnije nego legende koje ih prate. Uostalom sta reci o grupi koja je 40% pesama za ceo jedan album napisala ruku pod ruku sa Quentinom Tarantinom, o grupi ciji je lider pristao da ide u marince, ne bi li izbegao zatvorsku kaznu, sto je dovelo do toga da u vojsci prostudira magiju bluesa i procita svoje prve knjige (Dostojevski - Zlocin i kazna), te, konacno, o rock grupi koja je dovoljno sik da se njene numere redovno koriste kao soundtrack za modne revije, a da to nimalo ne smeta tvrdokornim obozavaocima.\nOsnovani jos 1993, FLC su objavili istoimeni debi album 1995 - instantni uspeh singla “Scooby Snacks” zainteresovao je EMI, koji im je finansirao skromnih 15 dana snimanja u prestiznom studiju za sledeci projekat. FLC su potrosili 3 dana na muziku i ostalo na provod, ali ih je svejedno “Come Find Yourself” (1996) ustolicio medju najzabavnije pojave u pop kulturi i do kraja formulisao njihov jedinstveni stil. Trijumf albuma “100% Colombian” (1998) definitivno ih je lansirao medju potentne komercijalne atrakcije i poslao na svetsku turneju koja skoro da se i nije prekidala od tada. Usledili su “Loco” (2001), sa istoimenim planetarnim hitom i jednim od najsmesnijih spotova skorasnje produkcije i konacno, “Welcome to Poppy’s” (2003), CD koga upravo promovisu nastupajuci sirom sveta.\nHuey, frontman sastava, potomak oca Irca i majke Portorikanke iz New Yorka, nije ni sanjao da ce Fun Loving Criminals s vremenom postati ono sto je svojevremeno casopis Vox nazvao “the coolest band in the world”. Smek & sarm i obilje ulicne duhovitost koja prozima svaki njihov korak, cine ovaj band drugacijim od svih na sceni. Fun Loving Criminals su verovatno najbolje od Manhattna sto je izaslo pred beogradsku publiku – a u svakom slucaju naj-cool koncertna pojava u poslednje vreme.\nKarte u pretprodaji po ceni od 800 dinara: Dom omladine Beograda\nPosetite mikrosajt posvećen koncertu.


Sistema za Uzbunjivanje - ProCredit Bank PCB\nProcredit banka je jako posvećena tome da bude odgovorna banka sa moralnim kompasom, vođena principima usmerenim na razvoj. Duboko ukorenjen u principu ljudskog dostojanstva, naš koncept razvoja podrazumeva (i zahteva) primenu vrlo strogih etičkih principa koje je sama banka uspostavila, koji prevazilaze poštovanje zakonskog i regulatornog okruženja. Ovi principi grade srž naše misije i vrednosti naše korporacije, ali mogu bujati samo ako ih efikasno prenose, razumeju i prihvataju svi zaposleni kao i druge spoljne strane sa kojima smo odlučili da radimo .\nU svetlu gore navedenog, tokom naših operacija snažno smo posvećeni otkrivanju i sprečavanju bilo kog potencijalnog nezakonitog, obmanjujućeg ili neetičkog ponašanja i pažljivim praćenjem istih do njihovog konačnog rešenja. Jedan od alata koji omogućava ostvarivanje ovog cilja je i sistem uzbunjivanja koji služi zaposlenima ili široj javnosti za prosleđivanje informacija u vezi sa bilo kakvim sumnjama o prevari ili drugim etičkim i zakonskim kršenjima, uključujući ekološke i socijalne probleme.\nOhrabrujemo svakog zaposlenog u ProCredit-u, svakog klijenta i širu javnost da pokrenu sva svoja pitanja koja ih zabrinjavaju i da se jave putem sistema za uzbunjivanje imenom ili anonimno na KOS.WhistleBlowing@procredit-group.com. Pokrenuta pitanja primaće i njima će se baviti članovi upravnog odbora, šef interne revizije i šef usaglašenosti.\nCenimo otvorenu komunikaciju i želeli bismo da vas ohrabrimo da svoje pitanje podnesete koristeći vaše ime i kontakt kako bismo mogli da vam odgovorimo, ako je potrebno. Međutim, ako i dalje odlučite da ostanete anonimni, u potpunosti razumemo i poštujemo vaš izbor. Bez obzira na vaš izbor, budite uvereni da će se sa vašom prijavom postupati poverljivo i da će obrada iste biti u skladu sa legitimnim interesima svih uključenih strana, u meri u kojoj je to zakonski moguće.


Obeležen Međunarodni dan maternjeg jezika - Vesti - Pismenica\nKulturno-umetničkim programom i dodelom zahvalnica medijima za doprinos u promovisanju ljudskih i manjinskih prava prošle godine, Kancelarija za ljudska i manjinska prava je obeležila Međunarodni dan maternjeg jezika.\nBeograd, 21. februara 2016 – Kulturno-umetnicki program na obelezavanju Medjunarodnog dana maternjeg jezika. Kulturno-umetnickim programom i dodelom zahvalnica medijima za doprinos u promovisanju ljudskih i manjinskih prava prosle godine, Kancelarija za ljudska i manjinska prava danas je obelezila Medjunarodni dan maternjeg jezika. Svecanosti povodom obelezavanja Dana maternjeg jezika prisustvovali su predstavnici Nacionalnih saveta nacionalnih manjina, drzavnih organa, institucija, nezavisnih tela, a deca predstavnici nacionalnih manjina u tradicionalnim narodnim nosnjama recitovala su pesme na svojim maternjim jezicima. FOTO TANJUG / RADE PRELIC / bb\nSvečanosti povodom obeležavanja Dana maternjeg jezika prisustvovali su predstavnici Nacionalnih saveta nacionalnih manjina, državnih organa, institucija, nezavisnih tela, a deca predstavnici nacionalnih manjina u tradicionalnim narodnim nošnjama recitovala su pesme na svojim maternjim jezicima.\nDirektorka Kancelarije za ljudska i manjinska prava Suzana Paunović je povodom Međunarodnog dana maternjeg jezika predstavnicima 41 medija dodelila zahvalnice za medijski doprinos u promovisanju ljduskih i manjinskih prava u prošloj godini, a zahvalnicu je dobila i Novinska agencija Tanjug.\nPaunović je, takođe, uručila 13 zahvalnica predstavnicima medija koji su u prethodnoj godini svojim radom pratili rad Nacionalnih saveta i izveštavali na jezicima nacionalnih manjina.\nVladina Kancelarija za ljudska i manjinska prava zajedno sa Nacionalnim savetima priredila je svečanost gde su mladi pripadnici nacionalnih manjina na svojim maternjim jezicima pevali i recitovali i upoznali nas koliko je Srbija bogata zemlja, rekla je ona.\nPaunović je ukazala da nema razloga za zabrinutost zbog privatizacije medija na manjinskim jezicima i da je Vlada na najozbiljniji način posvećena pitanju unapređenja i zaštite manjinskih jezika.\n„Bilo je bojazni koje su imali Nacionalni saveti nacionalnih manjina, međutim, mi smo otpratili ove godine, pre svega zbog sistema finansiranja Nacionalnih saveta kako je posao privatizacije medija na manjinskim jezicima tekao i moram reći da ta zabrinutost nema dovoljno razloga niti osnova”, rekla je ona novinarima pred početak obeležavanja.\nPaunović je navela da postoji potreba da se da mnogo veća podrška već postojećim medijima u smislu i kapaciteta u ljudstvu i finansijama, ali da nema zabrinutosti da će već postojeći mediji izveštavanjem na jezicima nacionalnih manjina biti dovedeni pod znak pitanja.\nOna je istakla i da danas u Srbiji više od 72.000 dece ima celokupnu nastavu na svojim maternjim jezicima, a da više od 7.000 dece uči predmet maternji jezik sa elementima nacionalne kuture.\nPrema njenim rečima, pravo na informisanje na manjinskim jezicima putem štampanih i elektronskih medija ostvaruje se na 15 jezika a, kako je istakla, važno je da se maternji jezik neguje u medijima.\n„U Srbiji danas živi više od 30 etničkih zajednica, svi govore svojim jezicima, a 2006. godine, kada je Srbija ratifikovala Evropsku povelju o regionalnim i manjinskim jezicima, mi smo preuzeli obavezu zaštite 10 manjinskih jezika”, rekla je Paunović.\nOna je istakla da je u 42 lokalne samouprave u Srbiji uvedeno 11 manjinskih jezika u službenu upotrebu i njihovo pismo.\n„To govori koliko je zapravo Vlada na najozbiljniji način posvećena da se pitanjem unapređenja i zaštite manjinskih jezika u Srbiji bavi na jedan dosledan i temeljan način. Na tome ćemo raditi i u narednom periodu uz pomoć i punu saradnju Nacionalnih saveta”, zaključila je Paunović.\nOlovki ili olovci


"NE ZNAM DA LI ĆU SINA VRATITI U KOLIMA ILI KOVČEGU..." Nenad Periš u suzama, progovorio o susretu sa Majom | Najnovije vesti - Srbija danas\n20.01.2022. • 14:36 Srbija Danas/Telegraf\n"KRV BIH DALA DA GA NAĐU" Ekskluzivna ispovest Matejeve prijateljice Maje! Otvorila dušu i ispričala sve o KOBNOJ NOĆI\n"MOŽDA MU JE BILO KRIVO ŠTO STE VI SA ZADRANIMA UZELI" Policija došla do ključnog dokaza: Ove poruke su razmenjivali Splićani\nPoslednja od informacija koja se pojavila u hrvatskim medijima, a tiče se Matejevog nestanka jeste prepiska njegovog druga i devojke u kojoj se pominju narkotici. U porukama u koje je imala uvid "Slobodna Dalmacija" razmenjenim dan nakon nestanka, drug je konstatovao da ne zna šta je bilo Mateju, te se zapitao da li su u pitanju "halucinogene droge ili nešto drugo slično". U prvom trenutku devojci je rekao da "oni narkotike nisu uzimali i da ne zna šta se Mateju dogodilo", dok je u prepisci par dana kasnije rekao da su "drogu uzeli nakon što je Periš otišao iz kluba".\nZbog svega što se izdešavalo, policija je u Beogradu saslušala šestoricu Matejevih drugova, ali i devojku Maju koju je mladi Splićanin pokušao da dobije 30. decembra u 22.29 sat.\nPrema rečima nesrećnog oca, sa sinom se čuo poslednji put 30. decembra prošle godine oko 18 časova kada mu je rekao da ulazi u Srbiju i da su dobro.\n- Dan nakon nestanka otkucao sam mu poruku: "Matej, javi mi se gde si ". Ta poruka nikada mu nije isporučena i često uzmem telefon na kom piše da je poslednji put aktivan bio 30.12 u 23 sata - objašnjava Periš.\nMatej Periš nestao Matej Periš Nenad Perić nestanak policija potraga


Express-103 ulazi u komercijalnu uslugu – DVB Portal\nExpress-103 ulazi u komercijalnu uslugu\nmart 26, 2021 10. 11 Evropa / London Autor Chris Dziadul\nExpress- 103 satelit je postao operativan, pridruživši se orbitalnoj konstelaciji Ruske kompanije za satelitske komunikacije ( RSCC) na 58 5 stepeni istočno.\nNovi komunikacijski satelit je dizajniran pružiti digitalno TV i radio emitovanje, brzi pristup Internetu i prenos podataka. Takođe pruža pomorski VSat i usluge povezivanja u letu u Rusiji i inostranstvu.\nKomentarišući razvoj, Jurij Prohorov, vd generalnog direktora RSCC-a, rekao je: „Express- 103 satelit će zamijeniti Express-AM 33 svemirska letjelica u . 5 E utor za pružanje satelitskih komunikacijskih usluga u istočnim regijama Rusije i jugoistočne Azije. Kao rezultat, lansiranje Express – 103 satelita smatra se značajnim potencijalno poboljšanje kvaliteta i pouzdanosti usluga. Važno je da će Express – 103 satelit osigurati gotovo potpunu pokrivenost Sjevernog mora Ruta ”.\nExpress – 103 svemirska letelica lansirana je u geostacionarnu orbitu sa kosmodroma Baikonur jula 31, 2020. Satelit je proizvelo vodeće rusko preduzeće u raketnoj i svemirskoj industriji – kompanija JSC ISS Reshetnev u saradnji sa svojim evropskim partnerom Thales Alenia Space. Express – 103 životni vijek je 15 godina.\nRSCC upravlja najvećom orbitalnom konstelacijom u Rusiji koja se sastoji 12 Geo sateliti koji rade u C-, Ku-, Ka- i L-opsezima. Orbitalno sazviježđe nalazi se na luku geostacionarne orbite iz 14 stepeni zapadno do 96 stepeni istočno, omogućavajući RSCC za pružanje usluga klijentima u zemljama 58 na svim kontinentima.


Babunski: "Moram u drugi klub" - Sportske.net\nBabunski: "Moram u drugi klub"\nMakedonski reprezentativac David Babunski potvrdio je da je od Abitražnog suda zatražio jednostrani raskid ugovora sa Zvezdom i da će ove zime napustiti "Marakanu".\nZvezda nema sreće, ni Mladost joj ne da igrača!Zvezda gleda ka istoku, Ristić ka zapadu!Ugo Vijeira otkrio po čemu će pamtiti Zvezdu i ''Delije''!Terzić uzvratio na ''euforiju'' iz Partizana i najavio dolazak novog stranca!Zvezdin vezista je poseban: "Uči od Inijeste, želi u Borusiju"\nMomak koji je fudbal učio u "La Masiji" nije dobio dovoljno prostora u Crvenoj zvezdi zbog čega će ove zime napustiti stadion "Rajko Mitić".\nMakedonski internacionalac David Babunski potvrdio je u izjavi za makedonski "Sport" da je zatražio raskid ugovora i da se nalazi u potrazi za drugim klubom.\n"Zatražio sam raskid ugovora i 99 odsto odlazim iz Crvene zvezde. Trenutno sam na odmoru u Australiji i ne pratim šta pišu srpski i makedonski mediji. Znam da se situacija u Zvezdi neće promeniti i, kada je tako, moram da odem u drugi klub" rekao je Babunski.\nVezni fudbaler koji je u Zvezdu stigao kao slobodan igrač upisao je samo 13 nastupa za crveno-bele i to je glavni uzrok njegovog nezadovoljstva.\nRaskid ugovora će biti na štetu Crvene zvezde jer prema igraču postoje dugovanja, što je i bio osnov za podnošenje zahteva za prekod saradnje.


Tanjug 6. juna 2019. 14:37\nATINA – Premijer Grčke Aleksis Cipras rekao je da će parlamentarni izbori, zakazani za 7. jul, biti prilika da se građani izjasne i o merama oporavka koje je pokrenula njegova vlada, prenosi ANA-MPA.\n„Glasači moraju da uporede programe Sirize i Nove demokratije i da budu svesni da je Grčka napustila programe fiskalnog prilagođavanja, odnosno memoranduma, kako bi zaustavila žrtve u svom društvu“, istakao je Cipras.\nOn je dodao da to ne znači da ne postoji rizik povratka u, kako je rekao, „sumorne dane 2012, 2013. i 2014. godine“, kada se sprovodila politika oštre štednje.\n„Jedini način da se spreči povratak u prošlost je da Grci iskoriste moć svog glasanja na prevremenim parlamentarnim izborima 7. jula“, rekao je grčki premijer.\n„Grčki narod mora da zna istinu, budući da je Micotakis pokrenuo mere otpuštanja i penzionisanja u javnom sektoru“, zaključio je Cipras.


Kineski investitori žele preuzeti Konjuh\nTUZLA - Nakon što su obišli pogone fabrike namještaja "Konjuh" u Živinicama, privrednu delegaciju iz republike Kine primila je u srijedu (25. septembar 2014.) delegacija Vlade Tuzlanskog kantona koju je predvodio premijer Bahrija Umihanić. Glavna tema razgovora bila je perspektiva privredne saradnje Tuzlanskog kan\nTUZLA - Nakon što su obišli pogone fabrike namještaja "Konjuh" u Živinicama, privrednu delegaciju iz republike Kine primila je u srijedu (25. septembar 2014.) delegacija Vlade Tuzlanskog kantona koju je predvodio premijer Bahrija Umihanić. Glavna tema razgovora bila je perspektiva privredne saradnje Tuzlanskog kantona sa kompanijama iz Kine, sa akcentom na drvoprerađivačku industriju.\nPosebno je istaknuta već postojeća saradnja sa kineskim firmama, u okviru projekta izgradnje Bloka 7 Termoelektrane Tuzla, a obzirom na veliki drvni potencijal našeg kantona kineske kompanije su izrazile spremnost za saradnju i na ovom planu.\n- Kina i Bosna i Hercegovina su prijateljske zemlje i tu tradiciju prijateljstva želimo proširiti i na ekonomsko – privrednom planu. Osim infrastrukturnih projekata zainteresirani smo i za pokretanje proizvodnje u Tuzlanskom kantonu koji ima industrijsku tradiciju - rekao je Yang Chunmin zamjenik direktora kompanije "Hengyang jingda wood craft factory".\nKada je u pitanju perspektiva i saradnja sa "Konjuhom", dogovoren je plasman određene količine gotovih proizvoda ovog proizvođača, ali i određene količine poluproizvoda na kinesko tržište, što će biti i svojevrsno ispitivanje tržišta. Također, članovi kineske delegacije izrazili su i interes za kupovinu dionica "Konjuha", odnosno preuzimanje vlasništva u ovoj kompaniji.\n- Iskreno se nadam da ćemo poslije ovog sastanka, dodatnim kominikacijama uspostaviti prvu saradnju, a budućoj Vladi ostaviti da to nastavi - rekao je premijer Umihanić i dodao "prema projekcijama Svjetske banke Kina bi 2020. godine trebala biti prva ekonomska sila svijeta i zato je jako važno njihovo raspoloženje da investiraju u Tuzlanski kanton".\nIako je u proteklom periodu izgubio značajan dio industrijskih pogona, Tuzlanski kanton ima veliku prednost koja se ogleda u iskustvu, znanju i vještinama ljudi koji su radili u tim pogonima, a postoje i obrazovne institucije koje i danas obrazuju kvalitetan kadar industrijskih profila, istaknuto je danas. Osim toga, ističući prednosti Tuzlanskog kantona i Bosne i Hercegovine u odnosu na zemlje regiona, premijer Umihanić je osim raznih poticaja koji se daju privredi podcrtao cijenu električne energije, kao energenta i stopu poreza na dobit, koje su najniže u regionu.\nDatum kreiranja: 26 septembar 2014\nSledeća ⇨ Svečani prijem u ambasadi Kine\nPrethodna ⇦ Zadar će postati glavno odredište charter letova iz Kine?


UBEDLJIVA POBEDA SNS: Naprednjaci ubedljivi na izborima mesnih zajednica u Valjevu - Info 24\nNakon održavanja Izbora za Skupštine mesnih zajednica na seoskom području Grada Valjeva, na kojima je Srpska napredna stranka odnela ubedljivu pobedu, na konferenciji za novinare građanima se obratio gradonačelnik Grada Valjeva i predsednik GO Srpske napredne stranke dr Slobodan Gvozdenović.\nNa početku konferencije dr Slobodan Gvozdenović zahvalio se prisutnim novinarima kao i građanima koju su izašli na izbore i podržali kandidate predložene ispred Srpske napredne stranke.\nJuče su održani Izbori u 22 seoske mesne zajednice gde smo imali dobru izlaznost birača, od sto posto upisanih birača na Izbore je izašlo 28.6% što predstavlja 3841 birača od ukupno 13465 upisanih u biračke spiskove. Obzirom da je 2013. godine u istim tim mesnim zajednicama izlaznost bila u proseku oko 6 ili 7% ovo je značajan pomak i pokazatelj da se građani više interesuju za izbore u mesnim zajednicama nego u predhodnom periodu. – saopštio je Gvozdenović.\nOd 22 seoske mesne zajednice kandidati koje je podržala Srpska napredna stranka su pobedili u 20 mesnih zajednica i od dve stotine mandata koliko je bilo u opticaju sto sedamdeset i tri su dobili kandidati koje je podržala Srpska napredna stranka. Ukpan broj prijavljenih kandidata je bio dve stotine četrdeset i šest što ilustruje da je interesovanje za ove izbore bilo veliko. Ovo samo dokazuje da je Srpska napredna stranka najbolja i najorganizovanija stranka u Srbiji. Da su za nas svaki izbori važni i da građani Valjeva kao i Srbije veruju u politiku predsednika Aleksandra Vučića i da daju punu podršku toj politici. Mi smo spremni da sutra kao gradksa vlast razgovoramo sa novoizabranim predstavnicima seoskih mesnih zajednica i da na terenu rešavamo sve probleme koji su za te ljude od životnog značaja, koji mogu najbolje da nam prenesu šta je ustvari konkretni problem na teritoriji jedne mesne zajednice. – nastavio je dr Slobodan Gvozdenović.\nVi ste videli da smo u proteklom periodu imali i proglašenje vanredne situacije na pojedinim delovima teritorije Grada Valjeva gde su se u pojedinim mesnim zajednicima predstavnici pokazali agilniji u odnosu na neke druge. Na mestima gde je proglašena vanredna situacija Grad je u punom kapacitetu, naravno koliko su nam mogućnosti dozvoljavale, uradio najbolje što je mogao da otkloni i sanira posledice nepogoda koje su nas pratile u ovom letnjem periodu. Ni najstariji stanovnici ne pamte takve padavine u periodu letnjih meseci, ali ono što je bilo do nas i što je bilo u ljudskoj moći mi smo uradili na najbolji mogući način.\nPredstoje nam izbori u gradskim mesnim zajednicma koji su značajni za nas i vrlo ozbiljno pristupamo izborima pogotovo u velikim mesnim zajednicama gde su infrastrukturni kao i komunalni problemi već decenijama nagomilani. Očekujemo od novoizbranih predstavnika punu saradnju za dobrobit građana i na naravno jedan korektan i krajnje profesionalan odnos gradskih vlasti. – zaključio je Gvozdenović.\nTags: dr slobodan gvozdenović, INFO 24, info24, portal www.info24.rs, valjevo\nPrestolonaslednik u Zrenjaninu: koncert i humanitarna pomoć


Kimova “ofanziva šarma” – Alfa-News.de – Nezavisni internacionalni portal\nKimova “ofanziva šarma”\nSevernokorejski lider Kim Džong-un pozvao je na “dalje oživljavanje tople atmosfere pomirenja i dijaloga” sa Južnom Korejom, stvorene Zimskim olimpijskim igrama, i izdao “važne instrukcije” za to.\nUz to, Kim je zahvalio Južnoj Koreji što je dala “poseban prioritet” učešću Severne Koreje na ZOI, prenela je severnokorejska državna novinska agencija KCNA.\nIako se učešće Severne Koreje na ZOI smatra značajnim otopljavanjem odnosa između Seula i Pjongjanga, postoji zabrinutost da je to omogućilo Severnoj Koreji osvajanje “propagandne pobede”, napominje se u tekstu.\nKimovu očiglednu “ofanzivu šarma” u Južnoj Koreji predvodila je njegova sestra Kim Jo-džong, ali treba imati u vidu da je Severna Koreja na udaru niza sankcija SAD, UN i EU zbog svojih oružanih programa, a uz to je i Japan izrazio skepsu kad je reč o pomenutoj “ofanzivi”.\n“Svestan sam da neki ljudi tvrde da bi Severnu Koreju trebalo da nagradimo jer se angažuje u dijalogu. Iskreno, mislim da je takvo viđenje suviše naivo. Verujem da Severna Koreja želi da kupi vreme kako bi nastavila sa svojim nuklearnim raketnim programom”, upozorio je japanski ministar spoljnih poslova Taro Kono uoči otvaranja ZOI.\n“Ako želite da pregovarate, pregovaraćemo”, rekao je tada Pens, ali je istovremeno istakao da će SAD nastaviti da vrše pritisak na Pjongjang, kako je preneo “Vašington post”.


'Odliv mozgova' / Dok mladi i obrazovani pakuju diplome i odlaze - šta država čini? - Zenicablog\n‘Odliv mozgova’ / Dok mladi i obrazovani pakuju diplome i odlaze – šta država čini? – Bosna i Hercegovina se 21. godinu poslije rata suočava s ozbiljnim problemom “odliva mozgova”, odnosno migracija visokoobrazovanih stručnjaka, naučnika i intelektualaca u inostranstvo.\nAko se ovakav trend iseljavanja mladih nastavi, uskoro možemo očekivati da ova država, nažalost, postane država staraca. RSa\nTagoviDok mladi i obrazovani pakuju diplome


Počela velika akcija čišćenja Beograda - www.lobi-info.rs\nPočela velika akcija čišćenja Beograda\n2. aprila 2015. 3. aprila 2015.\nVeliko prolećno čišćenje Beograda počelo je u 8 h a gradski čelnici pozvali su građane da se uključe u akciju u kojoj će biti uklanjane divlje deponije, parkovi uređeni, priobalje, grafiti i podzemni prolazi očišćeni.\nGrađani su do sada prijavili više od 500 divljih deponija i lokacija koje treba očistiti a akcija će trajati do kraja aprila kako bi se u maju posvetilo uređivanju prestonice.\nTokom prve sedmice biće sređene 32 lokacije u deset gradskih opština a biće i mnogo spontanih akcija kao rezultat saradnje sa opštinama i skupštinama stanara. U drugoj nedelji akcije čišćenja radiće se na rubnim gradskim opštinama.\nU akciji će učestvovati predstavnici Turističke organizacije Beograda, Komunalne policije, šest sekretarijata, devet javnih komunalnih preduzeća itd.\nGradski čelnici pozvali su građane da se u što većem broju priključe akciji ističući da u njoj ne treba da učestvuju samo gradske službe, već da se promeni svest svih i da Beograd treba da bude lepši, zeleniji i čistiji.\nKako su najavili iz Gradske uprave, pomoćnik gradonačelnika Borko Milosavljević, član Gradskog veća Dragomir Petronijević i direktor „Beokom“ servisa Darko Glavaš prisustvovaće početku akcije na Voždovcu, kod okretnice u ulici Save Maškovića.\nGradonačelnik Beograda Siniša Mali najavio je za poslednji petak u maju, kada je Svetski dan komšija, nekoliko dešavanja na kojima će biti sumirani rezultati i predstavljeni planovi za naredni period.


HabiProt na Vlasini (2016) - HabiProt\nProlećna bolorija (Boloria euphrosyne), autor: Ivan Tot\nU toku je realizacija projektnih aktivnosti našeg udruženja na teritoriji Predela izuzetnih odlika „Vlasina“. Istraživanje obuhvata dnevne leptire, sa akcentom na zaštićenim i strogo zaštićenim vrstama. Rezultat ovih aktivnosti će na kraju godine biti krunisan publikacijom „Dnevni leptiri Vlasine“. U narednom periodu nastavljamo sa terenskim istraživanjem ovog područja u okviru kojih će biti sproveden prvi pokušaj markiranja kavkaskog žutaća (Colias caucasica Staudinger, 1871) na Velikom Čemerniku.\nMočvarni šarenac (Euphydryas aurinia), autor: Milan Đurić\nShare the post "HabiProt na Vlasini (2016)"\n← Počinjemo sa praćenjem brojnosti leptira! (2016)\nNastavljamo da istražujemo dnevne leptire Predela izuzetnih odlika “Vlasina” (2016) →


Bingo širi poslovanje na ugostiteljstvo i poljoprivrednu proizvodnju | Poslovnisvijet\nMinistar trgovine, turizma i zaštite okoliša Hercegovačko-neretvanskog kantona Ajdin Teletović boravio je u radnoj posjeti tuzlanskoj kompaniji „Bingo“ neposredno pred novo otvaranje tržnog centra u Mostaru, koji je izgorio u katastrofalnom požaru u aprilu ove godine.\nKako je saopšteno, tokom razgovora sa osnivačem i direktorom kompanije Senadom Džambićem, ministru Teletoviću je prezentiran način poslovanja ove kompanije, kao i budući poslovni planovi koji su u fazi pripreme i realizacije.\nPrilikom posjete Džambić i Teletović su posjetili jedan od pogona ove kompanije u kojem se mjesečno proizvodi 50 tona različitih artikala papirne konfekcije.\nDirektor Džambić je izrazio zahvalnost ministru Teletoviću na pomoći i saradnji koju je pružio ovoj kompaniji nakon katastrofalnog požara.\nPrethodna : Nove mjere za jačanje otpornosti banaka u vrijeme krize\nSlijedeća : Otvoren 27. maloprodajni objekat kompanije HIFA Petrol\nDirektor Binga otkrio velike planove kompanije\nBingo hipermarket Gradiška u novom ruhu, radno mjesto za još deset osoba


Za putnu infrastrukturu u Hercegovini 25 miliona maraka | Trebinje Live\nZa putnu infrastrukturu u Hercegovini 25 miliona maraka\nNa području istočne Hercegovine u putnu infrastrukturu u ovoj godini biće uloženo 25 miliona KM iz sredstava Javnog preduzeća „Putevi Republike Srpske“ i vlada Srpske i Srbije, najavio je danas u Nevesinju vršilac dužnosti direktora ovog preduzeća Nenad Nešić.\nNešić je u Nevesinju zajedno sa poslanikom u Narodnoj skupštini Republike Srpske Ilijom Tamindžijom i načelnikom opštine Milenkom Avdalovićem otvorio novi put koji spaja magistralni pravac Nevesinje-Gacko sa regionalnom dioniciom Nevesinje-Berkovići u dužini 370 metara.\nOn je istakao da su „Putevi Republike Srpske“ u saobraćajnicu koja je danas otvorena uložili 266.000 KM i da će ovaj projekat doprinijeti bržem i bezbjednijem saobraćaju u Nevesinju.\n„Mi smo u Nevesinju rekonstruisali Ulicu cara Dušana, zatim kružni tok, most. Planiramo i rekonstrukciju Ulice Miloša Obilića“, istakao je Nešić.\nOn je istakao odličnu saradnju sa opštinom Nevesinje i za iduću godinu najavio izgradnju kružnog toga kod sportske dvorane i školskih objekata, kao i rekonstrukciju cjelokupne saobraćajne infrastrukture u ovoj opštini.\n„Od opštine Nevesinje dobili smo inicijativu da se radi novi put prema Mostaru koji bi povezao istočnu Hercegovinu sa Koridorom `Pet ce`. Taj projekat je u `Putevima Republike Srpske` prihvaćen, ali će konačnu riječ dati Vlada Republike Srpske“, rekao je Nešić.\nOn je naglasio da su „Putevi Republike Srpske“ raspisali tender od 11 miliona KM za rekonstrukciju puta Trebinje-LJubinje, kao i tender od tri miliona KM za obilaznicu oko Trebinja.\nNešić je naveo i da je u planu i izgradnja novog puta Tjentište-Brod i spuštanje prema Sutjesci.\n„Planiramo da počnemo radove na putu Foča-Šćepan polje, odnosno Brod na Drini-crnogorska granica. U toku su pregovori za obezbjeđivanje sredstva jer je riječ o 80 miliona evra investicija koje `Putevi` ne mogu finansirati iz vlastitih sredstava“, naglasio je Nešić.\nNarodni poslanik Ilija Tamindžija naglasio je da je Skupština opštine Nevesinje uputila inicijativu Vladi Republike Srpske za izgradnju puta Nevesinje-Mostar, kojim bi istočna Hercegovina bila povezana sa Koridorom „Pet ce“.\n„Vlada je tu inicijativu uputila Javnom preduzeću `Putevi Republike Srpske` da bi utvrdili najoptimalnije rješenje. Da li će to biti tunel kroz Grebak ili nešto drugo još ne znamo, ali se nadamo da će biti najoptimalnije i najbolje rješenje na dobrobit svih u Nevesinju i Hercegovini“, rekao je Tamindžija.\nOn je istakao da opština Nevesinje i Vlada Srpske nisu odustali od rekonstrukcije puta Nevesinje-Berkovići, kako se moglo čuti u pojedinim medijima.\n„Samo smo definisali prioritete. Ni od čega nismo odustali. Radiće se i regionalni put prema Berkovićima“, rekao je Tamindžija.\nNačelnik opštine Milenko Avdalović zahvalio je „Putevima Republike Srpske“ za značajne infrastrukturne projekte koji su prošle godine urađeni u Nevesinju, među kojima rekonstrukcija Ulice cara Dušana i novi kružni tok na ulazu u grad iz pravca Mostara.\nOn je naveo da će na modernoj saobraćajnici koja je danas otvorena opština Nevesinje izgraditi i rasvjetu.\n„U narednim danima nastavljamo sa potpunom rekonstrukcijom Ulice Miloša Obilića. Opština će uraditi rekonstrukciju vodovodne infrastrukture. Razgovarali smo i o izgradnji kružnog toka kod sportske dvorane i škola, s ciljem povećanja bezbjednosti u saobraćaju“, rekao je Avdalović.\nNešić, Tamindžija i Avdalović uvjerili su se kako se odvijaju radovi u Ulici Miloša Obilića\nTAGOVI: Drustvo Nevesinje Ilija Tamindzija Nenad Nesic\nHET potpisao ugovore o stipendiranju sa 99 studenata\nAnja Dučić đak generacije Gimnazije "Jovan Dučić" - Violina i prirodne nauke su moj san za budućnost!\nVažno obavještenje za studente koji su smješteni u studentskim domovima u Srpskoj\nTrebinje dobilo spor vrijedan 4,6 miliona KM protiv Bobar banke


Бранко Радун: Slučaj Bagzi i srpska medijska rašomonijada\nVerovatno se sećate legendarnog Kurosavinog filma „Rašomon“ (1950) u kojoj razbojnika koji je ubio samuraja glumi Toširo Mifune. Nakon zločina, sprovodi se istraga u kojoj svi svedoci, kojih je ukupno četvoro, imaju svoje verzije dramatičnog događaja. Svako od njih svoju ulogu predstavlja pozitivnijom nego što je realno bila, umanjujući svoje grehove i uvećavajući tuđe. Na kraju i medijum priziva duh mrtvog samuraja, koji isto tako daje subjektivan i jednostran opis događaja. Tako razbojnik, žena samuraja, drvoseča i sâm samuraj pričaju svoje „priče“, koje su u nekim elementima kontradiktorne, tako da se nikako, ili vrlo teško, može razabrati prava istina o ubistvu. Nažalost, ni kraj filma ne pokazuje ko je, a ko nije bio u pravu, pa čak ni čija je priča bliža istini. Alegorijsko tumačenje “Rašomona“ ide od toga da film predstavlja poraženi Japan u kome svako ima svoj odgovor na pitanje ko je odgovoran za nacionalnu katastrofu, do globalne filozofske metafore o „mnoštvu istina“ u postmodernom dobu.\nSlično poraženom Japanu i poražena Srbija pokušava da dâ odgovor na pitanja „Šta se desilo?“ i „Ko je krivac?“. Posle 5. oktobra dominantna medijska priča da je „Zapad kriv za sve“ zamenjena je varijantom „Milošević je kriv za sve“. Tako je ova druga postala ključni element nove političke paradigme, u koju spadaju i mantre „integracija“ i „tržišta“. Sa sukobom na liniji Koštunica–Đinđić dobijamo novu podelu unutar postojeće dominantne postpetooktobarske ideološke matrice. Sada imamo, s jedne strane, one koji su predstavljeni kao „radikalni reformisti“ naspram onih koji su navodno sporiji i „legalniji“. Tako imamo najmanje tri, ili barem dva i po „različita viđenja“ događaja iz naše bliske prošlosti, koji su u nekim elementima kontradiktorni.\nKao u japanskom, i u srpskom „Rašomonu“ desio se zločin – ubistvo premijera Đinđića, o čemu u medijima odavno kruže različite verzije. Utisak je da se, kao i u pomenutom filmu, odgovornost ili učešće u „zločinačkom poduhvatu“ pokušava skinuti sa svoje i prebaciti na drugu političku opciju. Međutim, veći deo medija se, svesno ili nesvesno, služi tim i takvim naporima. Kako je svedočenje Dejana Milenkovića Bagzija došlo na samom početku predizborne kampanje, ono je očekivano izazvalo novi nivo medijske rašomonijade. Naime, iz jednog istog svedočenja različiti mediji, nimalo slučajno, izvukli su različite naslove i lidove (sažetak vesti koja ide na početku). Tako će čitaoci, pa i gledaoci, imati različit stav prema ovom kontraverznom događaju zavisno od toga koji medij prate i kome poklanjaju poverenje.\nPrvi dan Bagzijevog svedočenja bio je, naravno, udarni u medijskom pogledu. Ne ulazeći u analizu istinitosti i logičnosti svedočenja, analiziraćemo „političke profile“ medija po njihovom izveštavanju sa suđenja. Tako je Blic 24. novembra imao naslov „Ubili Đinđića da bi doveli radikale na vlast“. Dakle, u prvi plan, i to u negativnom kontekstu, stavljeni su radikali i Šešelj koji je, po izjavi svedoka, znao da se sprema atentat uz Nebojšu Čovića. Na naslovnoj strani je i priča o tome kako je Šešelj tražio da se ubije Gašo Knežević, a pomalo se govori i o prijateljevanju Čede Jovanovića i „zemunaca“. Na početku teksta u Blicu Bagzi kaže da su zaverenici imali podršku Čovića a traže podršku radikala, kojima su, navodno, hteli pomoći da dođu na vlast, iako je Šešelj njihovu zaštitu odbio i dobrovoljno otišao u Hag.\nU Politici se opet malo preciznije govori o tome da Spasojević nije imao kontakt sa Čovićem, a da je Legija navodno kontaktirao sa majkom Ace Bulića koja je bila u dobrim odnosima sa Čovićem. Politika prenosi da Legija nikada nije rekao da je Čović na „njihovoj strani“, iako je Spasojević govorio da je postignut dogovor s njim. Dakle, interpretacija Politike u odnosu na Blic je manje uverljiva po pitanju saradnje Čovića sa atentatorima.Kurir navodi da do samog atentata zaverenici nisu dobili podršku nijedne partije, što delimično dovodi u pitanje druge delove svedočenja koje su neki mediji interpretirali tendenciozno.\nVan naslova i udarnog dela teksta u Blicu nalazi se pomalo skrajnuta priča o Čedomiru Jovanoviću. On je, po Bagzijevim rečima, često dolazio u Šilerovu i jednom je tražio da se ubije Sredoje Šljukić Šljuka, zatim da obrišu oznake sa oružja koje je u vreme revolucionarnih „gibanja“ ukradeno iz policijskih stanica, kao i da je pomogao Spasojeviću da se oslobodi optužbi za otmicu Miroslava Miškovića, vlasnika „Delte“ (u Kuriru i Presu navode da je za to dobio „roleks“). U Politici se, za razliku od Blica , eksplicitno navode reči „zaštićenog svedoka“ da su Ljubiša Buha i Čeda uzeli oružje iz OUP-a Stari grad. No, u posebnom „boksu“ u Blicu nalazi se deo iskaza o tome kako je navodno Legija, preko Kajganićeve, tražio da se za atentat optuže Čeda Jovanović i Beba Popović. Pored teksta je i komentar u kome ne demantuje navode koji se na njega odnose, već optužuje Čovića da je „dao zeleno svetlo za atentat“.\nNasuprot nekim novinama poput Blica ili Građanskog lista (Novi Sad) koje su naglašavale da su zaverenici želeli da „posle atentata radikali preuzmu vlast“, ili Presa na čijoj naslovnoj strani piše da su „Čović i Šešelj znali za ubistvo Đinđića“, na prvoj strani Kurira stajalo je „Čović je znao za ubistvo“. Analiza medijskog spinovanja jedne ovako „senzitivne“ priče ne obuhvata samo ono što je u naslovu i podnaslovima, već i šta ili ko nedostaje ili je pomenut onako uzgred u tekstu. U Presu su naglašena mesta u kojima se govori o Šešelju i Jovanoviću, dakako u izrazito negativnom kontekstu. Može se reći da se Čeda u Presu najviše „kotira“ od svih dnevnih novina koje su izveštavale o suđenju („Čeda nije izbijao iz Šilerove, tražio od Šiptara da ubije Šljuku, Čume mu poklonio pištolj i 1.000 maraka“, piše na naslovnoj strani). Ako se to stavi u kontekst nekih drugih tekstova, na primer, skandala oko navodnog „vrbovanja“ majke i sestre pokojnog premijera da pomognu Čedinoj kampanji, očigledno da mu ovaj tabloid nije preterano naklonjen.\nNasuprot Presu je televizija B92 koja je, „kad je teško“, potencirala Čovića, a marginalizovala ulogu Jovanovića i njegove odnose sa podzemljem. Dakle, u vesti o iskazu „svedoka saradnika“ ima svega: Čovića, Šešelja, Legije, Spasojevića, a na kraju malo i Čede Jovanovića. Tu je rečeno da su „zemunci“ nastojali da se približe Đinđiću i Čedi tako što su širili vesti da se sprema atentat i da će oni zaštititi premijera. Na taj način uspeli su da im se približe i tako je Jovanović dolazio u Šilerovu da ispita mogućnost atentata. Pored toga, pominje se i planiranje ubistva Čede Jovanovića jer je „razočarao“ klan.\nIsto tako napominje se da većinu ovih saznanja koje je preneo Milenković nije čuo neposredno, već su se time hvalili Spasojević i Ulemek. Kada se u našim medijima, ma koji bili, nastoji da se dâ negativniji kolorit političkom protivniku, onda se kaže nešto poput “Čović je znao za atentat”, a kada se nema takva namera, onda se navodi "... da je od Spasojevića čuo kako mu je Ulemek rekao da za ubistvo premijera imaju podršku Nebojše Čovića". Priča se od solidnog dokaza lako raspline u “rekao mi jedan da mu je rekao drugi”. Čini se da i sâm svedok saradnik želi sebi dati na važnosti tako što neke informacije navodi kao neko ko ih je neposredno čuo, iako je verovatno do njih došao posrednim putem.\nNa sajtu B92, a i na televiziji, ima komentara koji očigledno nastoje da minimiziraju štetnost ovog svedočenja po njihovog miljenika, lidera LDP-a, poput komentara novinara Vremena Dejana Anastasijevića koji smatra da optužbe iznete na račun Jovanovića nisu previše uverljive. "Ukoliko Bagzi ne izađe s nekim konkretnim materijalnim dokazima ili ako se ne pojave neki svedoci koji bi njegovu priču mogli da potkrepe, ostaje njegova reč protiv Čedine", ističe on. Ovako sročeno ovo izgleda kao „odbrana“ Čede Jovanovića i njegovih poseta Šilerovoj, koje više ne može da negira. Pored ovoga, i dvojac emisija „Poligraf“–„Insajder“ uspeo je da u velikoj meri usmeri pažnju medija na Čovića i Šešelja a da Čeda ostane u medijskoj zavetrini. Stoga je ovaj vruć medijski krompir manje–više uspešno prebačen u ruke drugih, a Čeda je, čini se, uspeo da prođe ovo svedočenje bez preterane političke štete.\nNije na nama da raščivijavamo bagzijevski „Rašomon“, da se mešamo u sudski proces, što je trenutno medijski hit, ali ipak neke stvari upadaju u oči. Pre svega „teorija“ da su obezglavljeni i još slabi radikali mogli da se okoriste atentatom i da dođu na vlast. Mnogi, poput Bože Prelevića, naglašavaju da su nebulozne političke tvrdnje o tome da su „zemunci“ atentatom hteli da na vlast dovedu radikale. On kaže da je pitao Bagzija da li su radikali to tražili, na šta je ovaj odrično odgovorio. Dakle, oni navodno žele da radikale dovedu na vlast, iako oni to ne traže i iako je njihov lider otišao u Hag. Naročito bizarno deluje podrška Čovića „planu dovođenja radikala na vlast“ sa kojima je, kao što je poznato, bio u žestokim sukobima. Osim toga, da je tu bilo nečega ozbiljnijeg, kako neko reče, u “Sablji“ bi među desetak hiljada bio uhapšen barem neki od značajnijih radikala. Da se i u samom svedočenju „svedoka saradnika“ krije rašomonski potencijal, govori i to da je naveo dve oprečne verzije opisa poslednjih trenutaka Spasojevića i Lukovića u Meljaku.\nKao i u japanskom slučaju, i naš „Rašomon“ pokazuje koliko mogu biti različiti opisi jednog istog događaja u medijima. No, kao po onoj narodnoj „na pada sneg da pokrije breg, već da svaka zverka pokaže trag“, slučaj „gospodina Bagzija“ otkriva kako su pojedini naši mediji „opredeljeni“. Političke stranke su preko medija iskoristile ovo svedočenje za politički obračun. Kako kažu Vrzić&Ikonić iz NIN–a „demokrate su jedva dočekale da navale na radikale“, a na tu medijsku ofanzivu radikali su odgovorili kontraoptužbama da su i sami čelnici DS „sarađivali“ sa zemunskim klanom, pa čak i navodili svedočenje jednog od njih da je predsednik Tadić navodno „upao u Jugopetrol“ posle 5. oktobra. Posledica ovog medijskog klinča je da je DS uspeo da „ošteti“ radikale. Pored toga, posledica koja je po njih pozitivna je što su uspeli da ubace jabuku razdora između DSS-a i SRS-a jer su radikali uvereni u to da iza ovog i ovakvog svedočenja stoje Tadićevi i Koštuničini ljudi. Tako je i Bagzi, na svoj način, „pomogao“ da koalicija „punog demokratskog potencijala“ bude realnija.\nPotvrdilo se da je opoziciona Demokratska stranka u medijskoj ofanzivi i da je u tom domenu superiorna naspram vladajućeg DSS-a, a naročito u odnosu prema radikalima, koji i ne kriju svoje frustracije. Moglo bi se reći da su demokrate medijski moćni i uticajni koliko sve ostale partije zajedno. DSS je delovao zatečeno u ovoj gunguli, a radikali ogorčeni u uvređeni. Čeda je još jednom pokazao da ima solidnu medijsku logistiku koja uspeva da ga sačuva od opasnog vezivanja za zemunski klan koji je optužen za ubistvo premijera, pa čak i da preokrene stvar tako što se potencira onaj deo Bagzijevog iskaza u kome se govori da je Spasojević planirao i Jovanovićevo ubistvo. Naime, posle optužbi da se družio i sarađivao sa ljudima koji su optuženi za ubistvo Đinđića, za čijeg se on naslednika „nominovao“, Jovanović bi u bilo kojoj zapadnoj demokratiji ostao bez „političke budućnosti“. No, kako je ovo Balkan, ovde važe malo drugačija pravila.\nDemokrate, kao velika partija kojoj gravitira velik deo urbane populacije i većina elite (poslovne, medijske, kulturne...), ne kriju svoje ambicije da budu stožer buduće vlade i radi toga koriste svoje značajne medijske efektive na zaista efikasan način. Oni su svesni svoje političke snage i slabosti drugih (rigidnosti DSS-a i proletarizacije SRS-a), te ne vide razlog zašto ne bi preko tabloida i ostalih medija (ima li drugih?) efektno poentirali. Međutim, ni drugi im neće ostati dužni.\nOva predizborna kampanja će verovatno biti najprljavija do sada jer su sve velike priče (kako „patriotske“, tako i „evropejske“) u velikoj meri potrošene i ne mogu više da mobilišu veliki procenat birača, pa se težište prebacuje na izbacivanje „prljavog veša“ političkih protivnika, ali i potencijalnih saveznika da ne bi suviše ojačali. Kampanja će biti žestoka jer se sada vrši nova raspodela političkog kolača za naredni period, a kako kaže poslovica „mala bara, a mnogo krokodila“. Osim ovakvih direktnih udara DS-a na SRS i uzvratne paljbe SRS-a, mogu se očekivati i posredni udari na relaciji DS i DSS jer sa njima planiraju buduću koalicionu vladu. No, naročito će biti zanimljivo i dinamično u „demokratskom trouglu“ DS–G17–LDP jer se pretpostavlja da oni dele isto ili srodno biračko telo. Zbog toga će se u medijskom blatu teško razaznavati igrači, naročito ko kome upućuje udarac ili podmeće nogu. Bagzijevo svedočenje nije uzrok prljave kampanje rašomonskog međusobnog optuživanja, koliko je bilo znak za njen žešći start.


- Neprijatno je iznenađenje za Pokrajinsku vladu, a verujemo i za poslanike brojnih stranaka u pokrajinskom parlamentu koji bi imali šta da kažu po pitanju nacionalnog izjašnjavanja na teritoriji AP Vojvodine na predstojećem popisu u Republici Srbiji, kao i način na koji je ovo pitanje nepotrebno i potpuno neutemeljeno uvedeno u dnevnu politiku - saopštila je jutros Pokrajinska vlada u Novom Sadu na čelu sa predsednikom Igor Mirovićem.\nU saopštenju se navodi da je svima garantovano slobodno izjašnjavanje o nacionalnoj pripadnosti, a regionalna pripadnost ne može, po poznatom komunističkom obrascu, biti zamenjena nacionalnom pripadnošću.\nPokrajinska vlada smatra da se ministarka Gordana Čomić i drugi učesnici u takozvanom društvenom dijalogu prvo moraju upoznati sa istorijskim činjenicama, viševekovnim procesom izgradnje nacionalnog identiteta i posebno činjenicom da politički predstavnici Srba koji žive u Vojvodini dijalog o takvim nepobitnim činjenicama smatraju nepotrebnim, štetnim i uvredljivim. Očekujemo i reakciju Vlade Republike Srbije o toku i načinu sprovođenja ovakvih, u najmanju ruku, neutemeljnih namera i stavova.\n-Pokrajinska vlada je u potpunosti posvećena istinskom jačanju srpskih nacionalnih institucija u Vojvodini, kao i jačanju institucija nacionalnih manjina i, s tim u vezi, podstiče dijalog na potrebne i poželjne teme u jačanju međunacionalnog poverenja i zajedništva -dodaje se u saopštenju.\n- Pitanja razgradnje srpskog nacionalnog identiteta neprimereno i neodgovorno se otvaraju kao nerešena pitanja i kao zamena za srpski nacionalni identitet, jer je savršeno jasno da se odrednica Vojvođanin, odnosno Vojvođanka neće, prilikom izjašnjavanja, vezivati za Mađare, Slovake, Hrvate i druge.


Festival grožđa u Virpazaru - vino.rs\nčetvrtak, 05 septembar 2019 20:13\nManifestaciju koja počinje od 17 časova otvara kamerni hor „Antivari Musica“ koji će prezentovati crnogorske izvorne pesme, dok posle toga nastupa poznata barska etno grupa „Zora“. Istovremeno, na brojnim štandovima će svoja vina predstaviti gazdinstva iz crmničkog kraja, poznata po tradicionalnom umeću vinarenja. Posetioci mogu da kupe razne domaće proizvode i suvenire, a posebno zanimljiv deo programa je svakako tradicionalno „gaženje“ grožđa, u kome svi zainteresovanu mogu da učestvuju. Za ovu priliku TO Bar obezbedila je besplatno grožđe za degustaciju, a zvezda manifestacije će biti popularni pevač narodne muzike Marinko Rokvić.\nOrganizator manifestacije je TO Bar pod pokroviteljstvom Opštine Bar, a u saradnji sa MZ Crmnica, vinarima, vinogradarima i lokalnom privredom.


Koordinatorka Kancelarije za mlade Grada Sremska Mitrovica Biljana Matić je rekla: ” Humanitarna akcija „Zajedno za dečije osmehe“ je uspešno realizovana u našem gradu, sugrađani su se rado odazvali pozivu donirali slatkiše, odeću, obuću i školski pribor. Takođe lokalna samouprava je donirala 50 paketića. Ovom prilikom pozivam sve sugrađane koji nisu učestvovali u ovoj akciji da pošalju poruku na broj 4334 i time pomognu u izgradnji kuća ljudima koji su nastradali na Kosovu i Metohiji za vreme poplava”.\nKancelarije za mlade Ljiljana Ilić izjavila je: ” Veoma mi je drago što se naš grad odazvao humanitarnoj akciji. Danas smo tu da pakujemo paketiće za decu sa Kosova. Tu je još par volonterki iz naše Kancelarije za mlade. Drago nam je da možemo da učinimo nekog drugog srećnim”\nPrethodni tekstGradonačelnica posetila hiljaditog vakcinisanog građanina Sremske Mitrovice\nSledeći tekstPaketići za učenike ŠOSO „Radivoj Popović“ i korisnike Dnevnog boravka


Američki mediji: Šta se krije iza Trampovog poziva za otvaranje crkava - Sputnjik Srbija\nAmerički mediji: Šta se krije iza Trampovog poziva za otvaranje crkava\n15:59 23.05.2020 Preuzmite kraći link\nPomoćnici Donalda Trampa zabrinuti su smanjenjem popularnosti predsednika SAD među hrišćanskim vernicima u zemlji, piše „Politiko“.\nTramp se tradicionalno oslanja na podršku belih vernika Evangelističke crkve. Izborna kampanja američkog lidera je bila upućena i protestantima i katolicima. Pomoćnici Trampa su računali da će podrška vernika pomoći republikancu na izborima u novembru. Međutim, poslednje ankete pokazuju pad popularnosti američkog predsednika u poređenju sa istraživanjima koja su sprovedena među belim evangelističkim hrišćanima za oko 11 procenata, među katolicima za oko 12 procenata i protestantima – 18 procenata.\n„Guverneri moraju da postupe ispravno i dozvole tim vrlo važnim verskim objektima da odmah otvore svoja vrata, tokom ovog vikenda. Ako to ne urade, ja ću zaobići guvernere“, rekao je američki predsednik.


Zasađeno 86 sadnica u osam škola Smedereva\nInicijativa Crveni bedževi, koja se bavi rešavanjem problema zagađenja vazduha, ove jeseni započela je ranije planiranu akciju Sadnja, sada! Uspešno sprovedena akcija sadnje, uključila je smederevska preduzeća kao donatore, škole kao primaoce donacije, i učenike, koji su naučili kako se sadi drvo.\nTokom novembra 2020. godine udruženje Pro.Tok21 sprovodilo je aktivnosti vezane za sadnju drveća u našem gradu. Pošumljavanje je najjednostavniji način da se otpočne borba sa opasnim česticama u vazduhu, pa je inicijativa Crveni bedževi, koju ovo udruženje vodi, odlučila da pokrene praksu sadnje u našem gradu, koji je godinama jedan od najzagađenijih gradova Srbije. Zbog vanredne situacije u proleće 2020. akcija je otkazana. Međutim, jesenje doba sadnje bila je prilika za delovanje.\nJednostavnim donatoriskim pozivom za različite predstavnike smederevske privrede, sa detaljnim pojašnjenjem plana sadnje, prikupljena su sredstva za kupovinu 86 sadnica. Od 20-oro privrednih subjekata kojima se organizacija obratila, petoro je doniralo sadnice po izboru sa ponuđenog spiska. Sadnice su nuđene u 9 škola, od kojih se njih 8 odlučilo da donaciju prihvati.\nPred sam raspust, 9. i 10. novembra, organizovana je sadnja uz učešće đaka i nastavnika u školama Branko Radičević, Dositej Obradović, Branislav Nušić, Dr Jovan Cijić i Dimitrije Davidović,Tehničkoj školi, Ekonomsko-trgovinskoj, kao i Muzičkoj školi Kosta Manojlović. Raznolike sadnice posađene su ovom prilikom, pretežno četinari, za koje istraživanja kažu da su bolji saveznici u borbi protiv zagađenja vazduha, naročito protiv pm čestica, zbog čije je koncentracije smederevski vazduh III kategorije. Akcija sadnje đaka sa Crvenim bedževima bila je prihvaćena sa interesovanjem i radošću đaka, i završila se zaključcima da ovakvih aktivnosti treba da bude više.\nCrveni bedževi planiraju da nastave da organizuju ovakve akcije, uz veće uključivanje i učenika i privrede. Ovog puta primer o društvenoj odgovornosti i brizi za zajednicu dalo je pet privrednih subjekata: IVOX, PROFIWELD, METECH, MINEL-ENIM i KNJIGOVODSTVENA AGENCIJA SANJA CVIJANOVIĆ. Ovako humana akcija treba da predstavlja početak sistematskog i aktivnog pošumljavanja našeg grada.\nAko znamo da je za potrebe jednog čoveka tokom celog života potrebno 3 stabla, lako nam je izračunati koliko moramo biti vredni po ovom pitanju.\nPreko 4000 građana zatražilo od Gradske uprave Semafor zagađenja\nPOMERANJE SA MRTVE TAČKE


Crne mačke ogrebale svrake - Evropske lige, Fudbal\nPodrazumevani veb mesta 14.04.2013., 15:06\nU velikom lokalnom derbiju Sanderlend je u okviru 33. kola Premijer lige rasturio Njukasl sa 3:0 u gostima i došao do zlata vrednih bodova u borbi za opstanak. Fantastična predstava izabranika Paola Di Kanija, koji su konačno svojim navijačima pružili razlog za zadovoljstvo.\nPosle devet mečeva bez trijumfa crne mačke su konačno upisale trijumf koji je najavio Stefan Sesenjon golom u 27. minutu posle asistencije Mekklina. A u samom finišu, u poslednjih 16 minuta još dva gola – prvo je Adam Džonson povisio na 2:0 u 74. minutu, da bi u 82. sve rešio Von.\nSanderlend se bori za opstanak i sa ova tri boda izjednačili su se na tabeli sa Aston Vilom i Stoukom sa 34 boda, ali je opstanak i dalje pod znakom pitanja, jer Vigan ima tri boda anje ali i dva meča manje… Ni Njukasl nije prebrinuo brige oko opstanka, pošto ima 36 bodova…\nNjukaslPaolo Di KanioPremijer ligasanderlend\nPrethodna vest Otpisan Mihajlović\nSledeća vest Gutijeres i Veber kažnjeni\nGutijeres i Veber kažnjeni


DDOR JEDAN OD DONATORA NA 15. DOBROTVORNOM BAZARU MEĐUNARODNOG KLUBA ŽENA - DDOR osiguranje\nZAJEDNO SA POSLOVNIM PARTNERIMA I PRIJATELJIMA – U SUSRET PRAZNICIMA\nDobrotvorni bazar, održan je pod motom „Zamisli šta sve možemo da uradimo zajedno“ i jedna je od najvećih humanitarnih manifestacija ove vrste u Srbiji. Ove godine učestvovala je 51. zemlja i svaka je imala svoj štand na kojem su posetioci mogli da probaju i kupe nacionalne specijalitete, narodne rukotvorine i suvenire. Kompanija “DDOR Novi Sad” donirala je polise osiguranja.\nSav prihod od prodaje ulaznica i proizvoda, biće doniran različitim dobrotvornim ustanovama iz Srbije koje pružaju pomoć ugroženim osobama, deci sa posebnim potrebama i drugima kojima je pomoć neophodna.\nBeogradski Međunarodni klub žena podstiče dobru volju, razumevanje i prijateljstvo žena iz svih krajeva sveta kroz kulturne, rekreativne i humanitarne aktivnosti, a naša Kompanija je prepoznala svoje mesto među njima.\nDOBROTVORNA PRAZNIČNA AKCIJA U DEČJEM SELU U SREMSKOJ KAMENICI →


KONSTITUISAN NOVI SAZIV SENATA REPUBLIKE SRPSKE: Mandat novog saziva Senata trajaće sedam godina\nU Banjaluci je 8. januara 2017. godine konstituisan novi saziv Senata Republike Srpske koji ima mandat narednih sedam godina.\nPredsjednik Republike Srpske rekao je da su članovi Senata birani veoma pažljivo i podsjetio da ih bira i imenuje predsjednik Republike.\n"U Senatu se prvi put nalaze veoma mladi ljudi, među kojima i student generacije iz Srpca na Elektrotehničkom fakultetu Banjaluka u prošloj godini. Želim da napravimo mobilan i aktivan organ koji će odlučivati i moći da promoviše značajne politike u samoj Republici Srpskoj", istakao je predsjednik Srpske.\nOn je rekao da će nastojati da u ovoj godini bude održano još nekoliko sjednica Senata, i to ne samo u Banjaluci, već i u drugim mjestima u Republici Srpskoj.\nIstiče da će na predstojećim sjednicama tragati za odgovorom kako pozicionirati generalne politike i operativno djelovanje Republike Srpske u novonastalim regionalnim i globalnim okolnostima.\nOn je rekao da je novoizabrane senatore upoznao sa činjenicom da je Republika Srpska u nemogućim uslovima očuvala, prije svega, svoje postojanje koje je oličeno u funkcionisanju njenih institucija i da je sa manje više uspjeha vodila uspješnu ekonomsku politiku.\n"Činjenica da je bruto domaći proizvod 1997. godine bio 1,7 milijardi KM, a danas iznosi 9,3 milijarde KM govori o tome da smo mi imali razvoj i da to niko ne može da potcijeni", istakao je predsjednik Srpske.\nIZVOR: Vebsajt Glas Srpske, 08.01.2017.


Okrugli sto CENTRA „Mladi i demokratska kontrola sektora bezbednosti” u Požarevcu 5. juna\nMladi ljudi u Požarevcu uglavnom se osećaju fizički bezbednim u svom gradu, ali se suočavaju sa problemima narkomanije i alkoholizma, pojavom nasilja navijačkih grupa, socijalnim razlikama i siromaštvom, diskriminacijom, kao i nedostatkom organizovanih edukativnih sadržaja. Ovo su samo neki od rezultata koje su istraživači Centra za istraživanje javnih politika dobili tokom dubinskih razgovora sa predstavnicima srednjoškolaca i srednjoškolki, i članovima lokalnog civilnog društva a koje ćemo predstaviti na okruglom stolu u Požarevcu 5. juna, od 12.00 do 14.30 h, u sali 11 Gradske uprave, u Drinskoj 2.\nNa okruglom stolu će, pored predstavnika CENTRA, govoriti i specijalni savetnik u Misiji OEBS-a u Srbiji Vladimir Bilandžić, Veroljub Arsić, potpredsednik Narodne skupštine i gradonačelnik Požarevca Miomir Ilić. U diskusiji će učestvovati i Bane Spasović, predsednik Skupštine grada i predsednik Odbora za bezbednost grada Požarevca, Zlatan Svetozarević iz Policijske uprave Požarevac, kao i predstavnici Saveta i Kancelarije za mlade i organizacija civilnog društva.\nMladi ljudi smatraju da su mediji nedovoljno pišu o njihovim problemima, da je veliki broj medija postao tabloidan, „dnevno aktuelan“ i politički manipulisan, što im oduzima legitimitet u okviru procesa civilne kontrole sektora bezbednosti.\nCilj Centra je bio da kroz otvoren dijalog o temama ljudske bezbednosti, bezbednosti mladih u lokalnoj zajednici, sektoru bezbednosti, lokalnim institucijama koje se bave bezbednošću, demokratskoj i parlamentarnoj kontroli sektora bezbednosti i učešću mladih u formulisanju bezbednosnih politika dobije odgovore na to kako se mladi ljudi osećaju i kako vide sopstvenu ulogu i ulogu lokalnih i republičkih institucija u podizanju bezbednosti mladih.\nMladi su društvena grupa koja predstavlja oko 20% stanovništva u Srbiji, a koja se suočava sa mnogobrojnim izazovima, od siromaštva, problema u obrazovanju i na tržištu rada, do diskriminacije, (ne)bezbednosti na internetu do isključenosti iz procesa donošenja odluka. Naše istraživanje pokazuje da mladi ljudi koji uskoro stiču glasačko pravo nemaju dovoljno znanja o tome koje se institucije bave njihovom bezbednošću a istovremeno smatraju da se sadašnje stanje nesigurnosti može značajno poboljšati preventivnim radom (pre svega kada je reč o fizičkim incidentima) i da relevantne institucije koje se bave ovim problemom moraju bolje sarađivati.\nNaš projekat LOKALNI BEZBEDNOSNI PROBLEMI MLADIH I DEMOKRATSKA KONTROLA SEKTORA BEZBEDNOSTI usmeren je ka jačanju saradnje između države i civilnog društva u prepoznavanju ključnih problema bezbednosti na lokalnom nivou sa kojima se suočavaju mladi. Želeli smo da doprinesemo izgradnji znanja o demokratskoj kontroli sektora među mladima i direktnoj komunikaciji mladih, lokalnih vlasti i narodnih poslanika, kako bi se zajednički ponudile preporuke za jačanje poverenja mladih u institucije i poboljšala njihova participacija.


Utaja poreza - Blic Sport\nNekadašnji proslavljeni reprezentativac Jugoslavije Predrag Mijatović okončao je proces pred španskim sudom zbog utaje poreza.\nZbog utaje poreza, donedavni trener Mančester junajteda Žoze Murinjo na španskom sudu je prihvatio kaznu od godinu dana iza rešetaka i finansijsku globu od tri miliona evra.\nKristijano Ronaldo, zvezda Juventusa, ponovo će morati pred sud, ovog puta zbog nove optužbe.\nMURINJO OSUĐEN NA GODINU DANA ZATVORA Trener Junajteda na udaru zbog UTAJE POREZA\nTrener Mančester junajteda Žoze Murinjo našao se na udaru vlasti u Španiji, pošto je utajio porez u iznosu od 3,3 miliona evra i zbog toga je osuđen na godinu dana zatvora.\nRonaldo mora da plati pravo bogatstvo ili ide IZA REŠETAKA\nMnogi fudbaleri Reala i Barselone prethodnih godina bili su optuživani za utaju poreza u Španiji, a jedan od njih je i Kristijano Ronaldo. Najbolji svetski fudbaler nije izmirio obaveze državi u iznosu od 14,7 miliona evra, zbog čega ga sud i tereti.\nBivšem fudbaleru Ćabiju Alonsu preti pet godina zatvora zbog utaje poreza dok je nosio dres Real Madrida, piše španski ACB.\nKAPITEN HRVATA PRIZNAO UTAJU POREZA Modrić mora da plati maltene milion evra\nU PROBLEMU Tajni račun i ženina firma: Modrić utajio skoro milion evra poreza\nJavni tužilac u Madridu podigao je optužnicu protiv kapitena hrvatske fudbalske reprezentacije i prvotimca Reala Luke Modrića zbog utaje poreza od 870.728 evra u periodu od 2013. do 2014. godine.\nRonaldo o utaji poreza: Nikada ništa nisam sakrio, nevin sam\nZvanično najbolji fudbaler sveta i Real Madrida Kristijano Ronaldo odbacio je da je utajio porez i poručio da je nevin i da nikada ništa nije sakrio od španskih vlasti.\nOČI U OČI SA TUŽILAŠTVOM Ronaldo na sudu\nNajbolji fudbaler sveta Kristijano Ronaldo pojaviće se ovog ponedeljka pred madridskim sudom u sklopu istrage o navodnoj utaji poreza.\nIMA SE, MOŽE SE Ronaldo rešio da plati 14,7 miliona evra posle optužbe da je utajio porez\nFudbaler Real Madrida Kristijano Ronaldo pristao je da plati 14,7 miliona evra španskim poreznicima, iznos za koji je optužen zbog utaje poreza u toj zemlji, ali to ne znači da sada priznaje krivicu.\nEvo zašto Ronaldo mora da se vrati u Madrid\nNajbolji fudbaler sveta Kristijano Ronaldo, mada čvrsto rešen da se napusti Real, moraće da se vrati u Madrid.\nIZBEGAO ZATVOR Di Marija priznao krivicu, plaća dva miliona evra zbog utaje poreza\nAnhel di Marija, bivši fudbaler Benfike, Reala i Mančester junajteda, sada Pari Sen Žermena, pristao je da plati dva miliona evra kako bi se okončao postupak koji se pred španskim sudom protiv njega vodi zbog utaje poreza.


Humanitarac, bajker, medicinski radnik i MUZIČAR-Jednom recju Darko (Medino Bend) Mihajlovic !!\nDarko Mihajlović – osnivač , menadžer i klavijaturista , sad već poznatog beogradskog benda – MEDINO BEND-a..\nZnakove talenta za muziku pokazao je još u drugom razredu osnovne škole, gde je to primetio njegov učitelj i podržavao je njegovo interesovanje na muziku, što će se kasnije pokazati kao pun pogodak.\nDarko iz rodnog Zaječara dolazi u Beograd 2001. godine, a već 2006. osniva svoj prvi bend-MEDINO BEND koji postepeno postaje preponznatljiv na našoj estradnoj sceni .\nPosle dosta mukotrpnog zalaganja, rada, promene poslovnih saradnika – nekoliko godina kasnije ovaj bend konačno dobija pravu, kvalitetnu „postavu“ i počinje da radi punom parom.\nPored muzike, Darko radi u eminentnoj ustanovi – Vojno Medicinskoj Akademiji kao medicinski tehničar, sobzirom da je podoficir (Zastavnik) a u slobodno vreme vozi motore, pa je ovaj dečko znan i u „bajkerskom“ društvu tako da ga možete videti na moto skupovima .\nKako je izjavio za naš portal jedna od najvrednijih osobina, ovog talentovanog muzičara kojom se Darko izuzetno ponosi, je – humaonst.\nNaime, svake godine on i njegova ekipa nose paketiće ( za doček Nove godine ), a kasnije i Uskršnja jaja u Dom za decu sa posebnim potrebama u Sremčici, a od skoro je u svoj humanitarni rad uvrstio u humanitarne koncerte sa svojim bendom, gde se sva prikupljena sredstva doniraju deci kojima je to potrebno..\nNa kraju, šta reći za ovog vrhunskog muzičara osim BRAVO, to je taj Darko (Medino Bend) Mihajlović !!!


Zvezdina šampionska lopta 'na lečenju'\nIzvor: Radio Televizija Vojvodine, 13.Avg.2017, 12:12\nZvezdina šampionska lopta "na lečenju"\nStručnjaci CIK-a uvode Tanjug u specijalno zaštićen depo u kojem "odmaraju" slike najpoznatijih jugoslovenskih i srpskih slikara poput Miće Popovića, Dade Đurića, Petra Lubarde, Lazara Vozarevića...\nTrenutno, kaže, mladi stručnjaci Instituta rade i na projektima restauracije i konzervacije slika iz kolekcije Doma "Jevrema Grujića" i Galerije "Lazara Vozarevića", skulpturu čuvenog vajara Sretena Stojanovića, kao i na brojnim spomenicima iz rimskog doba...\n"U ateljeu na Starom sajmištu Vozarević je kuvao ražličite smese koje je potom nanosio na platno. Reč je o tehnici postenformela. Slike koje restauriramo na sebi imaju razne materijale, kao što su, katran, bitume, tapetarske čipke ali i zlato", kaže slikar i restaurator Kovačević i objašnjava da slika koja je "na tapeti", predstavlja jedinstven način na koji je prikazana ikona u srpskoj umetnosti tog doba.\nNakon konzervacije pet preostalih Vozarevićevih slika, od 56 koliko je do sada prošlo kroz Institut, svetlo dana ova vredna umetnička dela ugledaće u galeriji "Lazar Vozarević" u Beogradu, najavljuje Milica.\n"Kada budu 'popravljene', slike će prvi put biti izložene u galeriji koja nosi njegovo ime, a gde su takođe u toku radovi, na adaptaciji zgrade", najavljuje ona.\nDirektorka CIK-a pojašnjava da kod njih nema dugog zadržavanja "pacijenata", već da čim se "izleče" Institut ih šalje kući, u privatne kolekcije, galerije, državne muzeje i institucije odakle su i došli.\nJedan od težih slučajeva sa kojima se bore u CIK-u, je i drvena skulptura "dvometrašica", rad vajara Sretena Stojanovića, koju su napali insekti.\n"Insekti su izbušili drvenu skulpturu i bukvalno, duboko u njoj napravili kanale koje sad popunjavamo posebnim smolama kako bismo je sačuvali", kaže Tatjana Nedeljković, konzervator za organske materijale.\nA u Odeljenju za kamen Instituta, "sklapaju se kockice" jedinog otkrivenog podnog mozaika iz perioda antičkog grada Singidunuma, na čijem se se mestu danas nalazi Beograd.\nZa sledeću godinu, najavljuje direktorica CIK-a, ukoliko Ministarstvo kulture to podrži, planira se projekat preventivne konzervacije, odnosno, Institut će ispitati uslove u kojima se čuvaju najvrednija kulturno-istorijska blaga Srbije koja se nalaze u našim najznačajnijim institucijama kulture i ponuditi rešenja i preporuke kao da se dalje čuvaju.\nNezavisne Novine: Lopta kojom je Pančev donio titulu Zvezdi u Bariju morala na ''operaciju''


Dezinfekciona kapija – Strana 14 – TTM System\nDezinfekcija vozila našim proizvodom\nKapija za dezinfekciju vozila služi za potpunu dezinfekciju spoljašnjosti vozila prilikom ulaska ili izlaska u prostor gde je potrebno sprečiti kontaminaciju. Dezinfekciona kapija za vozila je tako napravljena da omogućava dezinfekciju svih vrsta vozila u svim sferama poslovanja: industrija (ulazak vozila), proizvodnja i tržišta hrane, svi poslovni kompleksi, ulaz za vozila na aerodrome, ulaz za autobuska stajališta, bolnice i sve ostale zdravstvene ustanove.\nDezinfekcioni prolaz za vozila je jedan od naših dezinfekcionih proizvoda. Dezinfekcioni prolaz za vozila služi za potpunu dezinfekciju spoljašnjosti vozila prilikom ulaska ili izlaska u prostor gde je potrebno sprečiti kontaminaciju. Potpuno orošavanje, odnosno dezinfekcija vozila, se vrši obostrano do visine 5 metara tako da se prolazi mogu koristiti za sva putnička, komercijalna i teretna vozila.\nProizvodno-prodajni dezinfekcioni program TTM System-a\nTTM SYSTEM je firma koja se bavi proizvodnjom i prodajom dezinfekcionih proizvoda, kao što su: dezinfekcione barijere (dezobarijere), dezinfekcione kapije za vozila, dezinfekcioni tuneli za ljude, kao i hemije za dezinfekciju ruku, radnih površina, podova i vozila. Širok asortiman ponude iz programa za dezinfekciju je omogućio primenu i korišćenje naših dezinfekcionih proizvoda u svim ustanovama, bilo koje vrste delatnosti. Ovakvom ponudom dezinfekcionih proizvoda pokrili smo tržište u celosti. Obezbedili smo da se zahvaljujući upotrebi ove grupe naših proizvoda sigurno i uspešno spreči kontaminacija u poslovnim i drugim objektima, putem dezinfekcije obuće pri ulasku u objekte, dezinfekcije spoljašnjosti vozila i dezinfekcije ljudi, a potom potpunom dezinfekcijom kompletne unutrašnjosti objekata i vozila našim hemijskim sredstvima za dezinfekciju.\nDezinfikovanje vozila – obavezna mera u suzbijanju zaraze\nUpotrebom Dezinfekciona kapija za vozila na visokofrekventnim mestima efikasno se sprečava kontaminacija u prostorima i objektima u koja vozila ulaze. Cilj primene našeg dezinfekcionog proizvoda za vozila je potpuna, sigurna i efikasna spoljašnja dezinfekcije svih prevoznih sredstava kojima se vrši prevoz ljudi, pošiljke životinja, proizvoda, sirovina i otpadaka životinjskog porekla.


RTV\t06.03.2018 07:07\nVodostaj Južne Morave, na kojoj je proglašena vanredna odbrana od poplava, i dalje raste, a reka se izlila u mestu Đunis, zbog čega je danas došlo do obustave saobraćaja na deonici Kruševac - Đunis.\nNaselje Višnjar na Belom Timoku je najugroženija tačka, prenela je RTS.\nRibarska reka u Kaoniku je poplavila oranice u priobalju zbog topljenja snega sa Jastrepca, poplavljeno je nekoliko srpskih sela u centralnom delu Kosova i Metohije, a najugroženiji su meštani sela Prilužje.\nCrni Timok i Beli Timok rastu, najugroženija sela su Trnavac, Vražogrnac, Gamzigradska banja, a pripremljeno je 5.000 džakova, navela je RTS.\nKako navode iz Štaba za vanredne situacije u Zaječaru, stanovništvu su najpotrebnije cisterne za vodu.\nU selu Borovac, prema Knjaževcu, zamućen je izvor za vodosnabdevanje i cisterna sa pijacom vodom biće upućena ka tom mestu.\nStrahuje se da će takvih cisterni biti potrebno na više punktova jer su sva izvorišta u okolnim selima ugrožena zbog podzemnih voda i zbog bujičnih potoka.\nU porastu je i vodostaj reke Rasine zbog preventivnog ispuštanja vode iz Ćelijskog jezera.\nZbog povećanog vodostaja na Južnoj Moravi napravljen je bedem i u niškim selima Mezgraja i Donja Toponica, prenosi RTS.\nVeći deo opštine Gadžin Han sada ima struju osim 2.500 domaćinstava u nekoliko sela, pošto je tokom jučerašnjeg dana usled bujice drvo palo na dalekovod.\nVodostaj Toplice je u opadanju, a u Prokuplju i Žitorađi i dalje je na snazi vanredna situacija, prenele su danas Južne vesti.\nEvakuisani stanovnici naselja Guba i dalje ostaju u zgradi Sokolskog doma jer su njihove kuće zbog mulja i vlage neuslovne za stanovanje.\nU Žitorađi se stanje polako normalizuje, a najveću štetu pretrpeli su poljoprivrednici, jer je poplavljen veliki broj plastenika zasađenih ranim povrćem.\nZbog plavljenja dva bunara za snabdevanje pijaćom vodom kod Hisara, koji su nakon toga isključeni iz sistema gradskog vodovoda, pojedini delovi grada bili su bez vode, ali je u nižim gradskim zonama jutros uspostavljeno vodosnabdevanje, dok će ostali delovi grada pijaću vodu dobiti u toku dana.\nU Štabu za vanredne situacije kažu da i dalje prate stanje na terenu, ali da ne očekuju da u narednom periodu dođe do ponovnog izlivanja Toplice, prenele su Južne vesti.\nZbog obilnih padavina i neodržavanja rečnih korita poplavljeno je nekoliko srpskih sela u centralnom delu Kosova i Metohije, gde su najugroženiji meštani sela Prilužje, a stotinjak domaćinstava je poplavljeno.\nPruga između Plemetine i Prilužja predstavlja jedini bedem da voda ne zahvati čitavo selo, prenela je RTS.\nSaobraćaj je prekinut između dva srpska sela sa leve strane magistralnog puta Kosovska Mitrovica - Priština.\nOko 70 odsto oranica, uključujući i imanje sa plastenicima koje koristi Eparhija raško  prizrenska u Grabovcu kod Zvečana je pod vodom, a poplavljeno je i nekoliko kuća usled izlivanja Ibra, preneo je Radio Kontakt plus.\n"Oko 70 odsto njiva je poplavljeno u Grabovcu, kao i jedan deo Srbovca, ali kuće nisu ugrožene. Jutros je situacija nešto stabilnija, vodostaj reke je u opadanju za oko desetak centimetara", rekao je komandir vatrogasne službe Zvečan, Vladan Radomirović.\nRadomirović je dodao da je na terenu angažovano oko 15 ljudi iz vatrogasne jedinice Zvečan, vodostaj reke praćen je tokom prethodne noći, a nastavlja se i danas, prenosi Kontakt plus.\nStefanović: Preduzeti sve mere da se smanji rizik od poplava\nKomandant Republičkog štaba za vanredne situacije i ministar unutrašnjih poslova Nebojša Stefanović naložio je danas svim štabovima za vanredne situacije da hitno preduzmu sve neophodne preventivne i operativne mere kako bi se smanjio rizik od eventualnih poplava koje mogu nastati usled topljenja snega i rasta vodostaja na rekama.\nNačelnik Sektora za vanredne situacije Predrag Marić istakao je da je u narednom periodu, imajući u vidu hidrometeorološke prognoze, neophodan potpuni monitoring i pripravnost svih snaga.\nOn je istakao da Sektor za vanredne situacije u odnosu na 2014. godinu danas ima više obučenih ljudi, koji su opremljeniji za spasavanje i rad na vodi i dodao da će specijalistički timovi biti upućivani i dislocirani prema prognozi Hidrometeorološkog zavoda i u dogovoru sa preduzećem "Srbija vode".\n"Nemamo taj veliki talas o kome se juče pričalo. Na terenu su pripadnici Sektora za vanredne situacije, preduzeća "Srbija vode" i lokalne samouprave. Koordiniramo sve neophodne mere i gradi se nasip dužine od 200 metara kako bi se zaštitilo pet kuća, koje mogu biti ugrožene", naveo je Puzović.


Vila Karnagio – Mytos Tours\nVila Karnagio je porodična kuća smeštena na samoj obali mora. Vila poseduje dvokrevetne i trokrevetne studije i četvorokrevetni dupleks, koji imaju direktan pogled na more. Studiji / dupleks u svom stastavu imaju kuhinju opremljenu posuđem, kupatilo, TV, AC – 5 eura/dan), terasu. Ispred kuće se nalazi prelepo dvorište, puno cveća, odakle gosti mogu da uživaju u prelepom pogledu na Jonsko more. Studiji se nalaze u prizemlju i na prvom spratu a dupleks na prvom spratu.


Eksplozija u Banovićima: Bačena bomba na diskoteku Mirsada Kukića – Haber.ba\nNepoznati počinilac večeras oko 20.30 sati bacio je eksplozivnu napravu u blizini diskoteke “QM” u Banovićima u kojoj, navodno, suvlasništvo ima i Mirsad Kukić, donedavni predsjednik Kantonalnog odbora SDA Tuzlanskog kantona.\nEksplozija u Banovićima - Avaz.ba\nMjesto eksplozije osiguravaju jake policijske snage, a slučajnim prolaznicima sugerisano je da se sklonu s ulice.\nNije poznato ima li povrijeđenih, jer u MUP-u TK trenutno ne žele saopštiti bilo kakve informacije dok se uviđaj ne okonča.\nEksplozija u Banovićima, slučajno ili ne, dogodila se u vrijeme kada je imenovana nova Vlada TK na čelu s Jakubom Suljkanovićem, a pošto je prethodno smijenjena Vlada TK na čelu s Begom Gutićem.\nNa glavnim saobraćajnicama u TK, kako se saznaje od izvora bliskih MUP-u TK, raspoređene su jake policijske snage, a potraga za osobom koja je bacila eksplozivnu napravu intenzivno traje, piše “Avaz“…\nTeme:Banovići, bomba, diskoteka, Mirsad Kukić


U Izvještaju Evropske komisije stoji nekoliko zabrinjavajućih ocjena koje mogu usporiti i zakočiti evropski put Crne Gore. Ton Izvještaja nije ohrabrujući, slažu se mnogi, ali promjenom vlasti u našoj zemlji stečena je prilika da država krene naprijed, i ukoliko se primijeni očigledna politička volja da se krene u obračun sa korupcijom, počnu rasvjetljavati razne afere, započeti stvarni proces ka nezavisnosti sudstva, ima nade za nas - ocijenio je Vasilije Lalošević, visoki funkcioner Socijalističke narodne partije (SNP).\nOno što posebno zabrinjava, kazao je on, je ocjena da Crna Gora nije postigla napredak u pogledu slobode izražavanja.\n"Hapšenja i sudski postupci protiv urednika onlajn portala i građana zbog sadržaja koji su dijelili ili objavljivali tokom 2020. godine, nisu staroj vlasti služili na čast.\nCrna Gora nema čime da se mnogo pohvali ni u pogledu rešavanja starih slučajeva napada na novinare, konstatovali su Evropljani" - istakao je Lalošević.\nOn je podsjetio da je broj napada na medije i novinare poslednjih godina bio u porastu, "a zapaljive izjave, čija su meta bili novinari i njihove redakcije, su bile sve prisutnije".\n"EK je podijelila zabrinutost i oko uredničke nezavisnosti i profesionalnih standarda javnog emitera RTCG. Ipak, u sijenci ovog Izvještaja, možda je ovo još jedna prilika da se ukaže na nezadovoljavajući položaj novinarske branše u Crnoj Gori.\nStav SNP CG po ovom pitanju je odavno poznat. Sloboda medija je temelj demokratije, ali nema te slobode dok se u potpunosti ne razriješe brojni slučajevi napada na novinare i dok nalogodavce i ubice Duška Jovanovića ne stigne ruka pravde. Put do istine u našoj državi nije lak. Međutim, to ne treba da obeshrabri naše poslenike javne riječi da budu i dalje značajan korektiv društvene zbilje.\nBivšu vlast kao da nije mnogo brinuo ni izvještaj Reportera bez granica koji su Crnu Goru rangirali na izuzetno loše, ponižavajuće 104. mjesto. Moramo istaći, posebno zabrinjavajući tzv. ekonomski pritisak na nezavisne medije. Sa novom vlašću, i naporima medijske zajednice vrijeme je da se ovi nedostaci otklone, kako bi naš put ka Evropi bio brži i što kvalitetetniji i u interesu svih građana Crne Gore" - poručuje Lalošević.


26.12.2014 Sa Međunarodnog aerodroma Sarajevo danas poletio 700.000-ti putnik\nMeđunarodni aerodrom Sarajevo danas je dočekao svog 700.000-og putnika u 2014. godini, čime je ostvaren cilj zacrtan za tekuću godinu.\nOvo je važan dan za Međunarodni aerodrom Sarajevo s obzirom da je prvi put u historiji preduzeća ostvarena brojka od navedenih 700.000. Vrijedi napomenuti da je prošlu, 2013. godinu, aerodrom Sarajevo završio sa rekordnih 665.638 putnika.\nDino Omerspahić iz Zenice, koji je danas letom Austrian Airlinesa letio iz Sarajeva za Beč je jubilarni 700.000-ti putnik na Međunarodnom aerodromu Sarajevo.\nDirektor Međunarodnog aerodroma Sarajevo Ivan Veličan jubilarnom 700.000-om putniku uručio je poklon-bon za kupovinu u Duty free-bescarinskoj prodavnici , a gratis povratnu kartu za Beč putniku je uručio predstavnik Austrian Airlinesa Ismar Ibrahimović.\nOvom prilikom direktor Veličan je izrazio svoje zadovoljstvo činjenicom da je zabilježen novi jubilarni rekord po broju putnika te izrazio uvjerenje da će u predstojećoj 2015. godini na Međunarodnom aerodromu Sarajevo biti nastavljen trend uspješnog poslovanja.\nDirektor Veličan se zahvalio svim zaposlenicima Međunarodnog aerodroma Sarajevo i svim aviokompanijama koje lete sa aerodroma Sarajevo, na uloženom trudu i angažmanu koji je omogućio da se dostigne rekord od 700.000 putnika.